text:
Schotte a bisa wes ku awor si nan lo papia.
Djarason mainta a a kuminsá ku tratamentu di e “regiezitting” den apelashon di kaso Babel. Ta akusá Gerrit Schotte i Cicely van der Dijs di labamentu di plaka, korupshon administrativo, poseshon ilegal di “jammers” (aparatonan pa stroba señal) i denunsia falsu di pasport diplomatiko pèrdí. Dia 11 di mart, e akusadonan a keda sentensiá, pero a apelá e desishon di Korte den Promé Instansia. Durante e “regiezitting”, e tres wesnan ta duna partidonan oportunidat pa indiká nan deseonan den kuadro di tratamentu di e kaso. E wesnan ku lo trata e kaso ta D.Radder, P.Le Maire i G.Lewin. E fiskalnan pa Ministerio Públiko ta G.Rip i L.Angela. Den un promé reakshon, abogado Geert Knoops di e tim di defensa (abogadonan Knoops, Baaijens i Vaders) di Shotte/van der Dijs a splika ku nan lo atendé e kaso según dos punto di salida. Primerante e wak si e manera kon a start e investigashon a bai di akuerdo ku lei. Ademas el a laga hasi algun investigashon riba varios aspekto ku ta direktamente ligá ku e investigashon, entre otro e aspekto di finansiamentu di partidonan polítiko. Debí ku ta na yüli numa el a haña e kaso, abogado Knoops a pidi Korte pa duné tempu pa kaba su investigashonnan. Segun Knoops e posiblidat ta eksisti pa logra ku Korte ta deklará Ministerio Públiko no atmisibel, pero den kaso ku no ta asina, nan lo ta kla pa bringa e kaso. Hustamente p’esei nan ke hasi algun investigashon mas a fondo. Abogado Knoops a pidi Korte pa e skucha varios testigu ku e konsiderá relevante pa e kaso. Entre otro e ke pa skucha èks Hefe di VNA, Edsel Gumbs i èks hefe di MOT, Kenneth Dambruck. Gerrit Schotte a deklará den Korte ku durante tratamentu di e kaso den Promé Instansia, nan abogado a konsehá pa keda ketu. Segun Schotte awor si nan lo bai papia. Dia 16 di novèmber, wes lo bisa si e ta aprobá petishon di e abogadonan.


c: text/html

text:
Apoderadonan ta realisá aktonan hurídiko basá riba lei privá
Lei FinBES ta indiká ku solamente hefe di Finansa (òf su suplentenan) ta apoderá pa ehersé aktonan hurídiko basá riba lei privá ku resultá for di e desishon di yega na kontrakshon di obligashonnan finansiero (pa kual a duna un konseho positivo) (artíkulo 35 insiso 1). Esaki ta nifiká ku niun otro funshonario ku no ta e hefe di Finansa di e isla (òf su suplente) di un entidat públiko ta apoderá pa kumpli legalmente ku e debernan menshoná.
A base di artíkulo 35 insiso 4 di e Lei FinBES, Kolegio di supervishon finansiero ta enkargá ku mantenementu di un registro di mandato (públiko) di e nòmbernan i funshonnan di e personanan apoderá. Solamente personanan registrá den e registro di mandato ta apoderá pa kumpli legalmente ku e debernan menshoná.
E Kolegio ta publiká e registro di mandato dos biaha pa aña den e boletin di proklamashon di e entidatnan públiko. E registro di mandato aktual ta kontené e siguiente datonan:
Bonaire
- Sr. G. van Eerde, hefe di Finansa
- Sra. E.R. Sint Jago, hefe suplente di Finansa
Sint Eustatius
- Pa Sint Eustatius awor e 'Tijdelijke wet taakverwaarlozing Sint Eustatius' ta aplika.
Saba
- Sra. M.C. Hassell, hefe di Finansa
- Sra. Ann D. Johnson-Hassell, hefe di Finansa interino
Supervishon Previo
A base di artíkulo 35 insiso 5 di Lei FinBES Minister di Asuntunan Interno i Relashonnan di Reino por indiká presupuestonan i artíkulonan di presupuesto pa kua no por drenta den kompromisonan finansiero, promé ku Minister a duna su aprobashon (supervishon previo). A base di insiso 6 di artíkulo 6 ta inkluí tambe den e registro aki kontenido di e presupuestonan òf artíkulonan di presupuesto pa kua a duna instrukshon. Kontenido di e presupuestonan òf artíkulonan di presupuesto ta lo siguiente:
Bonaire
-
Sint Eustatius
-
Saba
-

robotstxt: allowed

filter: keep


text:
Fundashon Negoshi Pikiña i Dutch Caribbean Economist Club Mini Empresa CLAPP di UoC ganadó di Pitch Competition pa studiantenan di skolnan sekundario i avansá
Fundashon Negoshi Pikiña i Dutch Caribbean Economist Club Mini Empresa CLAPP di UoC ganadó di Pitch Competition pa studiantenan di skolnan sekundario i avansá
WILLEMSTAD – Un di e aktividatnan hopi interesante ku a tuma lugá durante di e siman di Global Entrepreneurship Week 2016 tabata un Pitch Competetion di ‘mini-empresanan’ ku a tuma lugá na Skarlo Abou entre dies grupo di studiante komo parti práktiko di e preparashon pa empresario ku Fundashon Negoshi Pikiña ta realisá den estrecho koperashon ku algun skol sekundario i skol avansá. E evento a tuma lugá na Bitterstraat, Skarlo Abou, ku ta un área konosí pa e hecho ku hopi empresa chikí a uní huntu den e edifisionan historikonan eibanda. E kompetensia tabata parti di e diferente aktividatnan ku a tuma lugá den e siman di Global Entrepreneurship Week 2016.
Pa introdusí nan negoshi i produkto i konvensé e hurado di e kalidat di nan mini-empresa, kada presentadó a haña eksáktamente 90 sekònde pa hasi esaki. E tim di ‘young professionals’ di Dutch Caribbean Economist Club a dediká nan aktividat mensual ‘Plenchi Skalo Abou’, ku e aktividat aki a enkurashá studiantenan lokal ya for di edat hóben pa ta kreativo ku lanta un emoresa i asina eksperensiá e mundu di negoshi.
E públiko presente a gosa di e dies presentashon impreshonante di e timnan di hóbenan. E tres mini-empresanan ku a representá Universidat di Kòrsou (UoC) tabata ‘Bartender on Wheels ‘, ‘Lionfish Delights’ i ‘ CLAPP’ . E shete mini-empresanan ku a representá Nilda Pinto SBO tabata ‘World of Facility’, ‘Nature Love Curaçao’, ‘Fabulous Gift Shop’, ‘Ice Cakes Curaçao’, ‘Vigor’, ‘Go Go Gadgets’ i ‘Islands League Insurance’.
E pitch ganadó tabata CLAPP! di e mini-empresarionan Xander Krolis, Romario Rofina, Anna Arjun i Somesh Nagdev, studiantenan di University of Curaçao. Na di dos lugá a sali e proyekto di mini-empresa ‘ Lionfish Delights’ di Nilda Pinto SBO.
E organisadónan ta felisitá e hóbennan pa nan dedikashon i pashon na nan mini-empresa. Fundashon Negoshi Pikiña, Dutch Caribbean Economists i e tim di Global Entrepreneurship Week alabes ta gradisí tur dosente, coach i mayor pa por a realisá un proyekto hopi eksitoso.
Djasabra atardi 19 di Novèmber tin otro proyekto interesante den kuadro di Global Entrepreneurship Week 2016. Ta trata di un eksposishon di produkshon lokal ku lo tuma lugá di 4 or pa 7 or na Marshe den Punda. E proyekto aki ta na enkargo di e organisashon I Am Made In Curaçao ku ta un di e partnernan di di Fundashon Negoshi Pikiña den Global Entrepreneurship Week. Entrada ta grátis i asistiendo nos ta apoyá empresarionan lokal chikí ku nan servisio i produktonan inovatio i kreativo.


text:
Djasabra 29 Juli lo bai tin un tremendo enkuentro entre selekshon nashonal di Korsou e legendarionan di dekada 90.
Djasabra 29 Juli lo bai tin un tremendo enkuentro entre selekshon nashonal di Korsou e legendarionan di dekada 90.
Falta poko pa selekshon nashonal di softbol biaha pa republika dominicana pa kompeti den e kampionato panamericano. Durante e kampionato aki Korsou lo buska su klasifikashon pa Centro americano i del caribe 2018.
Pero e wikènt aki tin algu grandi i uniko tei pasa den Sòftbòl na momentu ku e selekshon aki lo hunga un partido amistoso kontra di e legendarionan di softbol di dekada 90 Enkabesa pa Isonette Polonius. Lo bo hanja mira hungadornan manera Natasha Merselia, Solange Van Gurp, Leonise Avastia, Emely Jonis, Nately Lourens, Svenska Bazoer, Mesinnia Pulgar, Chanunice Maduro, Dayenne Hersisia, Asila Finies, Lissette Hooi, Solange Ostiana, Patricia Saturnino, Brunaila Felipi, Jaqui di Trotters i hungadornan invita manera Soraida Juliana Norinda De la Cruz. Bin mira e estreanan aki prome i ultimo biaha den fastpich djasabra awor na Buenavista ballpark. E enkuentro lo ta 19:00 di anochi. Mirando ku final di basebal hubenil tambe ta djasabra anochi, CSB lo prekura pa tin un tv disponibel pa e personanan ku no ke perde niun di 2 evento.


text:
Sürnam ta bai renobá su kapital Paramaribo.
Sürnam ta bai lansa un programa di rahabilitashon urbano den Paramaribo. E proyekto ta bira posibel ku un finansiamentu di 20 mion dòler di Inter American Development Bank (IDB). E proyekto ta enserá revitalisashon sosio-ekonómiko den e sentro históriko di e siudat. Di e manera akí ke atraé habitantenan i negoshinan bèk den e área. Ademas ke restourá su balor komo herensia kultural, redusí kongestionamentu di tráfiko i fortifiká e marko institushonal pa un maneho duradero. Paramaribo, kapital di Sürnam, tin 243.556 habitante, loke ta 45 porshentu di e poblashon di e pais. E siudat antiguo ta konsistí di 48 bènder (hektária) i un zona adishonal ku mas di 100 bènder. Na 2002, Paramaribo a subi e lista di World Heritage Site di United Nations Educational, Scientific and Cultural Organization (UNESCO). E konsentrashon di tantu edifisionan ku herensia kultural históriko i sitionan urbano, tin un gran potensial pa kontribuí nan un desaroyo sostenibel i ekitativo di e siudat. Sinembargo e área ta tin hopi dekadensia físiko, sosial i ekonómiko. Esaki ta stroba su potensial i ta forma un menasa riba e parti físiko i e nombramentu designá pa UNESCO.
Ta e idea pa ofresé mas posibilidat pa hür na hendenan ku entrada variá. Ademas lo desaroyá strategianan komersial nobo pa partisipashon di sektor privá.


text:
Gobièrnu venezolano ta optimista pa dialogo ku oposishon.
E alkalde di e kapital venezolano di Caracas, Jorge Rodríguez, a sigurá ku gobièrnu di Nicolás Maduro, ta obligá na ta optimista pa ku e diálogonan ku e dirigentenan di oposishon. For di luna di mei 2016 e alkalde a bin ta promové e echo ku semper ta mihó pa papia, ku rekerí na violensia. Jorge Rodriguez ta atvertí ku tin un sektor violento den e kapital, ku ta pèrsistí na krea kaos. A kontratá vários frankotiradó pa marcha di oposishon ku tabata planiá pa djaweps. A kanselá e marcha, debí ku gobièrnu a liberá algun prezu polítiko.
E alkalde a bisa ku ya kaba por kuminsá mira resultado di e negosiashonnan. Suspenshon di e marcha pa bai Miraflores ta un di nan. Ademas el a menshoná tambe e hecho ku a bandoná e idea pa bini ku un huisio polítiko kontra di presidente Maduro. "Semper ta mihó papia, ku rekurí na violensia. Semper ta mihó interkambiá argumentonan, ku interkambiá bala,” asina e alkalde di Caracas a ripití. El a atvertí sinembargo pa e dòbel kara di dirigentenan opositor. Ademas tin gruponan violento ku ta keda den e diligensia opositor. E hecho ku a plania pa kontratá frankotiradónan pa aktua durante e marcha ta un akshon iresponsabel di e dirigentenan opositor. Lo a surgi sigur un konfrontashon ku e venezolanonan ku ta defendé Maduro i ku ta reuní ku regularidat na e lugá ei.


text:
ORANJESTAD,Aruba
Cuerpo Policial Aruba conhuntamente cu Ministorio Publico ta informa cu lo listra preventivamente riba posesion di droga durante Jouvert Morning na San Nicolas. For di diasabra 12’or anochi pa 10’or mainta. Den cuadro di e accion di preventief fouilleren na droga, polis ta autoriza pa para hendenan y listra na nan paña, tambe den casonan cu no por papia ainda di sospecho razonable cu a comete un hecho castigable.
Cuerpo Policial Aruba lo ta cla y prepara pa e weekend druk aki di carnaval. Tene na cuenta cu prome, durante y despues di parada lo tin control di trafico for di tur skina di Aruba. KPA lo tin basta personal riba pia pa asina mantene e orden publico. NO faya! KPA lo tin su hotel di 5 estrea cla pa tuma huespednan pa nan por sosega nan curpa.


text:
Charla Anti-doping
Delegacion di Aruba pa Rosario2019 a haja mas informacion
Comision Anti-doping a tene un charla di informacion pa e delegacion di Rosario 2019
Diamars anochi e Comision Anti-Doping a tene un anochi di informacion pa e delgacion di Aruba cu lo ta biahando proximamente pa e Weganan Sur Americano di Playa Rosario 2019.
Presidente di e Comision Anti Doping, Sr. Patrick Werleman a habri e anochi, elaborando riba e topico doping, kiko tur lo mester hasi y tene cuenta cune. Tambe a splica riba e diferente instancianan y nan trabou relaciona cu “anti-doping” den e deporte mundial manera WADA, RADO y CAD Comicion Nacional Anti Doping. Aki mas cu claro e presenta e “prohibited list” di World Anti-Doping Agency(WADA)
Representante Elimay Bello a elabora specificamente riba e dopahe, substancianan prohibi y e lista di WADA. Tambe e la mustra riba e consecuencianan cu dopahe lo por trece cune pa cada deportista. Esaki lo trece sancionan severo ora un atleta wordo gara ta usa dopahe. Un mancha completo pa e atleta, su deporte y su pais cu e ta representa. Dr. Ricardo Vargas a splica di Therapeutic Use Exemption(TUE).
Un otro topico interesante sin duda tabata e Whereabouts cu ta un aspect obligatorio cu tur atleta mester tene nan mes na dje, e ta un obligacion pa mantene tur cos actualisa.
Doping Control Officer, O’neil Romero a elabora riba e control di dopahe y a splica con e proceso di dopahe ta tuma lugar ora controla esaki. A duna un demostracion con un doping controle lo mester tuma lugar.
Na final Patrick Werleman a duna informacion di e link nan importante pa e atletanan haya sa mas riba e topico anti doping.


text:
Pa por logra un mihor solucion pa desperdicio mester bai pensa den termino di economia circular. Esaki kiermen cu lo mester evalua e tipo di desperdicio cu ta wordo produci y con esaki por wordo sea recicla, re-usa of reduci. E cuidadano, pero sigur e sector comercial, tin nan responsabilidad den esaki pa por yega na solucionan duradero.
SERA PARKIETENBOS Y ENFOCA RIBA REDUCI, RE-USA Y RECICLA
Sera Parkietenbos y “cap” (cubri permanentemente) e area pa asina por usa esaki pa otro proposito duradero manera por ehempel un parke solar, of cualkier otro proposito na beneficio di e bario. Lo evalua e diferente forma di deshaci di diferente tipo di desperdicio unda cu reduci, re-usa y recicla lo ta central.
Aki por pensa por ehempel riba:
* re-introduccion di statiegeld pa boternan di glas of blekinan
* recicla y re-usa tur tipo di desperdicio
* un incinerator chikito special pa desperdicio medico na hospital mes,
* un incinerator pa cadaver di animal na abattoir (manera tin na mortuarionan)
* duna espacio pa compañia por re procesa tire pa uso di crea azeta, carbon black pa caretera, trottoir y/of otro procesonan cu lo por wordo compra door di sector publico
* usa foyonan di mata pa crea compost pa sigui planta.
RENOBA RWZI/BUBALI PLAS
Pone prioridad pa drecha RWZI cu ta data desde 1975 y cu ta trahando dobbel su capacidad cu e tin y mester wordo drecha cu urgencia. E costo pa un planta nobo ta alrededor di 60 miyon florin, y lo por wordo financia por medio di privatisa e planta, y unda lo inverti, opera y hasi e mantencion di e planta manera por ehempel e mecanismo cu a ser mplementa exitosamente caba na Boneiro den e regulacion di utilities.
Esaki lo wordo hasi por medio di un desaho publico. E compania lo recupera su inversion door di bende e awa cu e ta procesa pa irrigacion cu e hotelnan y canchanan di golf, cu lo ta mas barata cu usa awa dushi. Esaki lo no trese gasto adicional pa Land, pero si e solucion urgente y necesario pa e area di Palm Beach cu ta hasi uso di e planta aki.
E lo aumenta e capacidad, drecha e planta cu ta deteriora, percura pa no tin mal holo y evita un posibel desaster di desperdicio den nos laman.
OPTIMALISA SERLIMAR
Sanea e situacion financiero di Serlimar, inventarisa y aumenta eficiencia y productividad di e compania pa asina e por cumpli cu su proposito original di cumpli cu e tarea gubernamental di mantencion di terenonan publico, recohe desperdicio residencial y mantene Aruba limpi den e budget cu e ta wordo asigna.
Serlimar mester por cubri su mesun gastonan independientemente. Esaki ta algun di e solucionan proponi pa por yega na un maneho di desperdicio responsabel, sostenibel y duradero.Siña mas di nos planes pa Desaroyo Sostenibel: http://accion21.com/Si tin cualkier pregunta, comunica cumi libremente via email: daphne.lejuez@gmail.com of via messenger of whatsapp: 592-5302


text:
Willemstad Curacao: Djárason 20 di aprel 2022 alrededor di 21.03’or, Sentral di polis a risibí informashon di un aksidente di tráfiko ku a tuma lugá na Groot Sta. Martha na altura di Rooi Soto.
Mesora a dirigí unidat polisial i ambulans na e sitio.
Na nan yegada nan a bin topa un pikòp di boltu.
For di investigashon preliminar a sali na kla ku shofùr di e pikòp tabata bayendo den di direkshon di Soto i debi na velosidat haltu el a pèrde kontrol riba su stürwil i konsekuentemente bai kore den skual.
Debi na esaki e pikòp saka e shofùr for di e vehíkulo. A konsekuensia di esaki e vehíkulo a boltu riba su kabes.
E víktima no tabatin faha di seguridat bisti durante di e aksidente.
E shofùr a fayesé na e sítio di aksidente mes.
Dòkter di polis ku a presentá na e sitio a konstatá morto di e hòmber víktima kual a kedá indentifika komo Walther Gerhard Sabino SAMBOE, nase na Kòrsou di 35 aña di edat. Investigashon den e kaso aki ta kontinuá


text:
ORANJESTAD, Aruba : E camp famoso di Hospi Bondi a termina y lider di Hospi Bondi, sra. Noralfa Eckmeyer ta contento di mira bek riba 2 siman largo di Camp exitoso.
Durante e 2 siman di e camp a haci diferente actividad cu e muchanan, entro otro bay Cinema, Philip Animal Garden, Bowling, a traha Arts & Craft, tabatin sportdag y bishita di Rode Kruis cu splicacion di EHBO. Loke tambe a bin acerca e aña aki ta Pico Bello y Bright Bakery unda tanto e muchanan como lidernan di grupo 4-6 aña a haya un rondleiding educativo. E muchanan a disfruta asina hopi di e 2 siman di Hospi Bondi Camp, unda cu nan no tabata kier pa e tremendo tempo cu nan ta pasando stop.
Pa celebra 25 aña di existencia e biaha aki a logra bay De Palm Island tambe. Un total di 280 participante a bay De Palm Island, di cual 194 tabata muchanan di Hospi Bondi Camp y hunto cu nan tabatin e lider, miembro di comision y algun di e mayornan cu por a disfruta di un dia dushi di hunga, come y pasa pret.
E muchanan tabata entusiasma desde oranan trempan pa bay disfruta e dia hunto cu nan amigonan y e lidernan di Hospi Bondi Camp. Hopi ambiente tabatin na De Palm Island cu e muchanan, unda cu nan por a participa den diferente actividad. Muchanan a hunga den e pool y algun no tabata kier a sali, mientras cu tabatin esnan cu a bay disfruta di e zipline y hunga volleyball cu e lidernan.
Riba diabierna 28 di juli HospiBondi Camp a clausura cu e ultimo evento tradicional despues di dos siman fabuloso. E muchanan a prepara y presenta un bunita show di canto y baile. Entre e mayornan presente pa wak e show tabata Sra. Francisca Bernabela-Tromp. E ta contento cu tin e Hospi Bondi Camp cu a cuminsa 25 aña pasa, unda cu su yiunan a participa y awendia a toca turno di e nieto. Mayor y welonan tabata sumamente contento cu muchanan a disfruta di e camp.
Empleado di Hospital Patrick Dwarkasing ta contento di mira cu pa prome biaha su yiu a participa den e camp y cu e mucha a disfruta masha hopi mes. Sr. Elvis Tromp su yiu tambe a participa den e camp. E yiu no tabata sa kico pa spera durante e camp y tur atardi e mucha no kier a bay cas bek.
Hospi Bondi Camp ta existi pa 25 aña y e camp ta pa yiunan di empleadonan di Hospital. E lidernan cu ta compaña e muchanan durante e 2 siman di camp ta inclui tienernan cu tambe tabata participante di Hospi Bondi Camp antes. Pa nan por a bira lider, nan mester a pasa den e fase di trainee prome, despues e siguiente aña di camp por bira assistent di un lider pa asina despues nan tambe por bira lider. Den e comision di Hospi Bondi tin miembronan cu a yega di participa den e Hospi Bondi Camp y awendia nan kier pa muchanan pasa un momento dushi den e camp manera nan mes tambe a pasa.
Anualmente por mira con tremendo e muchanan ta pasa nan vakantie y cu Hospi Bondi Camp a bira algo esencial pa e trahadornan di nos Hospital y ta spera cu por sigui cu e tremendo Camp aki pa hopi aña mas.


text:
Tokante Testigunan di Yehova
Bo ta mira nos ta prediká tur kaminda. Kisas bo a yega di lesa tokante nos den notisia òf a tende algu di nos for di otro hende. Pero di bèrdat bo konosé Testigunan di Yehova?
Wak tambe: Kiko Testigunan di Yehova Ta Kere Aden?
Kreensia i Aktividat
Pregunta Ku Hopi Hende Sa Hasi Tokante Testigunan di Yehova
Haña kontesta konkreto pa pregunta ku hende sa hasi.
Eksperensia
Wak e eksperensianan di Testigunan di Yehova segun ku nan ta hasi nan esfuerso pa laga Beibel guia nan manera di pensa, di papia i nan manera di komportá nan mes.
Aktividat di Testigunan di Yehova
Nos ta biba den mas ku 230 pais rònt mundu i ta bini di tur rasa i kultura. Kisas bo ta na altura kaba di nos trabou di prediká, pero nos ta yuda nos komunidat den otro manera importante tambe.
Testigunan di Yehova Rònt Mundu
Haña sa mas di nos hermandat internashonal.
Kurso di Beibel Grátis
Dikon Analisá Loke Beibel Ta Bisa?
Beibel ta duna kontesta pa e preguntanan importante di bida na miónes di hende rònt mundu. Abo ke ta un di nan?
Kon un Kurso di Beibel Ta Bai?
Rònt mundu, Testigunan di Yehova ta konosí pa e kursonan di Beibel grátis ku nan ta ofresé hende. Wak kon nan ta hasié.
Pidi un Bishita
Papia tokante un tópiko di Beibel òf haña sa mas tokante Testigunan di Yehova.
Reunion i Evento
Kiko Ta Sosodé na un Salòn di Reino?
Bini paden i wak pa bo mes.
Reunion di Kongregashon di Testigunan di Yehova
Haña sa unda i kon nos ta adorá Dios. Tur hende ta bon biní i no ta pasa kolèkt.
Konmemorashon di e Morto di Hesus
Testigunan di Yehova ta invitá bo pa asistí na Konmemorashon di e Morto di Hesus riba 4 di aprel 2023.
Sukursal
Tuma Kontakto ku Testigunan di Yehova
Informashon di kontakto di nos sukursalnan rònt mundu.
Informashon di Ofisina i Tour
Haña un sukursal serka di bo. Haña sa ki tour ta disponibel.
Kon e Obra di Testigunan di Yehova Ta Ser Finansiá?
Haña sa kon e trabou di prediká rònt mundu por sigui krese sin ku nos ta pasa kolèkt òf pidi diesmo.
Ken Awe Ta Hasi e Boluntat di Yehova?
Bo ta haña Testigunan di Yehova rònt mundu. Nos ta bini di tur rasa, kultura i grupo étniko. Kiko ta uni nos?
Informashon General—Rònt mundu
-
239—Pais kaminda tin Testigunan di Yehova
-
8.686.980—Testigu di Yehova
-
5.908.167—Kurso di Beibel grátis ku nan ta dirigí
-
21.367.603—Asistensia na e Konmemorashon anual di e morto di Kristu
-
119.297—Kongregashon


text:
Nos invitado den e prome parti di e progama aki ta Prof. Dr. Ing. Valdemar Marcha kende a skirbi un buki dedika na Sur Virginia. Den e di dos parti di e programa nos a bishita Sra. Juana Richardson kende ta dedika su tempu liber na plantamentu di palu di fruta na su kas.
Produkshon: Fundashon Históriko Kultural Boneriano
Durashon: 47 minüt
Fuhikubo ta presentá: Valdemar Marcha i Juana Richardson
Nos invitado den e prome parti di e progama aki ta Prof. Dr. Ing. Valdemar Marcha kende a skirbi un buki dedika na Sur Virginia. Den e di dos parti di e programa nos a bishita Sra. Juana Richardson kende ta dedika su tempu liber na plantamentu di palu di fruta na su kas.


text:
Siman pasá e tim di Nationale ombudsman tabata na Boneiru. Nan a bolbe organisá oranan di konsulta. Repartí entre tres ora di konsulta, e tim a tuma mas o ménos 70 pregunta i keho pa trata. Entre esakinan tambe tabatin algun keho i señal pa Kinderombudsman.
E kehonan i señalnan ku e tim di Nationale ombudsman a risibí ta trata tokante diferente instansha gubernamental. Ta trata tokante tantu instanshanan di Atministrashon Públiko komo di gobièrnu lokal (Entidat Públiko).
Kordinador Gaby von Maltzahn: “E popularidat di Nationale ombudsman ta krese na Hulanda Karibense. Mas i mas nos ta tende di esnan ku ta bishitá nos, ku nan ta bin serka nos pasó nan sa ku realmente lo hasi algu ku nan kehonan”.
Kehonan Entidat Públiko Boneiru
E keho ku nos ta tende mas tantu te ainda ta ku hende no ta haña reakshon na momentu ku nan entregá un keho na Entidat Públiko Boneiru. Mas tantu ora ta trata tokante hasimentu di petishon pa un pèrmit i asuntunan di èrfpagt.
P’esei durante e bishita a kuminsá ku un investigashon na e manera kon Entidat Públiko Boneiru ta trata keho. Ta bon pa mira ku nan ke drecha e manera kon nan ta trata keho. Por ehèmpel dor di nan partisipashon na e tayer tokante tratamentu di keho ku e tim di Nationale ombudsman ta duna na Boneiru awe.
Oranan di konsulta na Hulanda Karibense na 2022
Na sèptèmber e tim di Nationale ombudsman lo ta na Boneiru atrobe. Anto na novèmber di e aña akí nan lo ta na Saba i Sint-Eustatius. Lo anunsiá lugá i ora na e website di Nationale ombudsman i na e página spesial di Facebook pa Hulanda Karibense.
Naturalmente e tim di Nationale ombudsman i Kinderombudsman ta trata tur keho i señal ku a drenta di manera digital tambe. Kaminda ta nesesario, ta involukrá e instanshanan gubernamental konserniente pa trata e keho korektamente.


text:
Kerido kliente,
Meta prinsipal pa publiká nos noti-ambiente ta pa kontribuí na un konsenshi nobo den e Era Nobo. Kada un tópiko ku nos relatá ta di suma importansia pa nos salú, nos medio-ambiente, nos flora i founa.
Manera nos a ilustrá den nos Noti-ambiente 05 dor di uso kontinuo di fèrtilisante kímiko i pèstisida suela ta bai atras. Esei ta kondusí mas i mas na pèst i malesa ku ta manifestá sin ku ta mira solushon real pa e problemanan akí.
E resultado pa salú di hende, bestia i medio ambiente ta basta tempu konosí pa hinter mundu.
Nos tur konosé nòmber di hendenan ku den historia di humanidat a sobresalí ku konosementu ekstra-ordinario. Pa e okashon aki nos kier menshoná nòmber di Albert Einstein.
”We cannot solve problems with the thinking we used when we created the problems”.
Tradukshon:
“Nos no por solushoná problema ku e mesun manera di pensa
ku nos tabatin ora nos a krea e problema”.
Lastimamente ainda e dicho aki no a logra penetrá sufisiente den e konsenshi humano pa hasi e kambio di pensamentu real. Ainda e.o. nos ta tratando na tur manera pa kombatí malesa dor di hasi uso di supstansianan kímiko sintétiko manera pèstisida, hèrbisida, fungisida, anti-biotika etc.
Prof. Teruo Higa, e persona ku ta para na inisio di e teknologia di EM, mikro-organismo efektivo, tambe a praktiká e sistema menshoná ku su mayornan for di mucha. Pero segunda guera mundial a inspir’é pa skohe otro direkshon. E la hasi netamente loke Einstein tabata trata na inspirá hende kuné. Na lugá di kombatí, esta bringa un proseso ku kímiko sintétiko, e la bai stimulá e proseso regenerativo.
Ku otro palabra, e la pèrkurá pa oumentá e mikro-organismonan ku ta pertenesé na e bakterianan benefisioso artifisialmente, produsiendo asina mikro-flora di un suela den kual e bakterianan benefisioso ta predominá.
Awe nos ta para ketu na kon sí atendé ku nos suela na un manera salú i balansá.
EM-5 krioyo
Reseta di EM-5 pa kuido di suela i mata kontra di malesa, praktiká na paisnan ku un suela similar na esun di Kòrsou.
E reseta ta speshal pa un medio-ambiente for di balansa manera aki na Kòrsou, kaminda nos ta konfrontá ku hopi tipo di pèst i malesa di mata.
Fermentá e meskla durante di un luna p.e. den boter di plastik òf hèmber ku airlock.
Uso: Lanta e EM-5 na awa segun e formula 1: 1000
10 cc EM-5 den 10 liter òf 20 cc/ml den 20 liter
Pa mas informashon bishitá nos wèpsait pa e reseta di: Ekstrakto di mata fermentá
Sandovar i Rina


text:
KRALENDIJK- E filial di Luciano na The District Shopping Mall riba kaminda pa Hato ta habri su portanan djamars awor.
Inisialmente lo habri di djamars pa djasabra, di merdia pa 9 ‘or di anochi. Segun Huub Groot, ekargá ku e dos lugána pa benta di eiskrim, tabata intenshon pa habri promè ku Pasku di aña 2021, pero tambe a indiká e tempu ei ku tabata depende di e abilidat pa reklutá sufisiente empleado pa habri.
Sinembargo, awor si e momento a yega ku ta bai habri porta di e filial nobo.
Kontentu
Ámbos groot i fundadó di Luciano, Luc Bloc a bisa k unan ta kontentu ku e ekspanshon pa un di dos lugá na Boneiru.


text:
- Si tin un tiki pèrdida di sanger, drumi abou i primi e herida pa 10 minüt ku un pida gas òf paña. Despues di 10 minüt e sangramentu mester a para. Deskanso usualmente ta kondusí na un bon sanashon i rekuperashon.
- E áreanan tratá por ta doloroso ora e anestesia kita. Ta konsehabel pa tuma un òf dos paracetamol na tempu (por ehèmpel promé ku bo bai drumi). No tuma aspirina, paso esaki por hasi sanger delegá
- Despues di un prosedura na kara òf kabes, ta konsehabel pa fria e áreanan aki regularmente durante e promé dos dianan. Usa un komprès friu pa pevení hinchamentu i deskolorisashon mas tantu posibel. No buta esaki direktamente riba e kueru i herida, pero protehá esaki dor di buta un pida gas òf paña bou di e komprès friu.
- Ora ta trata di prosedura na man òf pia, ta konsehabel pa posishoná esaki mas haltu. Esaki ta promové sanashon i ta prevení hinchamentu.
- Ta konsehabel pa no bùk, hisa òf karga kos pisá muchu durante e promé do dianan despues di e prosedura pa prevení hinchamentu.
- Ta konsehabel pa no hasi uso di alkohòl pa 24 ora promé ku e tratamentu. Esaki tambe por hasi sanger delegá.
- Bo por baña, pero ta mihó bo no baña largu, landa òf bishitá sauna pa 2 te 4 siman.
- Laga e pleister na lugá te ora bo bishitá poli pa kòntròl i pa kita e puntanan.
- Bo por sinti pèrdida di sensashon rondó di e área tratá, òf esaki por sinti lam. E sikatris tambe por sinti steif. E sensashonnan aki lo disparsé durante e proseso di sanashon di mas o ménos 4 pa 6 luna. Ta importante ku ta yega na e resultado final despues di 6 (kara) pa 12 (sobrá di bo kurpa) luna.
- Bo lo tin dos kòntròl: despues di un òf dos siman pa kita e puntanan i kontrolá e sikatris. E di dos kòntròl ta tuma lugá si esaki ta nesesario despues di dos òf tres luna pa wak kon ta bai ku e rekuperashon.
- Inflamashon òf infekshon ta keda identifiká rondó di e herida. E kueru lo bira kòrá i kayente, e ta hincha drástikamente, bo ta eksperensiá mas doló i posiblemente por haña keintura òf rel. Si bo tin e síntomanan aki, bo mester tuma kontakto ku e siruhano plástiko na warda. Bo por hasi esaki pa medio di e number di telefòn general di CMC: +5999-745-0000.
Konseho Despues Di Un Prosedura Na Poli


text:
ORANJESTAD,Aruba
Prome Minister Evelyn Wever-Croes
Fondonan di hulanda lo yuda pa amplia e shelter
Manera ta conoci, Hulanda a pone un suma di placa disponibel pa Aruba por atende cu e impacto di e crisis di Venezuela. Di e fondonan aki un di e fundacionnan cu ta bay wordo yuda finacieramente ta Fundacion Hende Muher den Dificultad (FHMD). Durante su bishita cortico na Aruba, Minister Knops hunto cu Minister President a bishita e fundacion aki pa haya informacion di e proyecto cu ta uno sumamente interesante.
Na e momento aki FHMD ta duna asistencia na hende muhe y hende homber den dificultad of den relacion abusive. Tambe nan tin un shelter disponibel pa asina por protehe mamanan cu nan yiunan cu ta bibando violencia domestico. Actualmente e shelter aki ta conta cu un total di 5 unit, pero cu e fondo adicional cu e fundacion a haña por extende cu mas o menos 6 unit mas. Tin diferente otro instancia cu tambe a realisa cu e casonan aki ta un problema grandi na Aruba y a duna promesa pa tambe contribui monetariamente na e fundacion aki haciendo posibel cu e shelter aki por haña te hasta 10 unit mas.
E cantidad di personan buscando sosten na e fundacion aki ta creciendo especialmente den e ultimo temporadanan aki cu e crisis di Venezuela, ya cu tin hopi hende muhe Venezolano ta busca asistencia cerca FHMD. E fundacion ta buscando e manera pa atende cu esaki miho posibel.
Durante e reunion e Directora di FHMD, sra Suzy Kock y su coordinadora sra. Magaly Maduro, a duna un splicacion amplio y pasiona di tur loke e fundacion ta haciendo na e momentonan aki y con e fondonan adkeri for di Hulanda lo ser uza p’e fundacion.
“Lamentablemente abuso domestico y violencia contra hende muhe ta aumentando na Aruba y p’esey a considera di suma importancia pa duna e sosten financiero na e fundacion aki cu ta haciendo un bon trabou den yuda e victimanan cu den hopi caso ta hende muhenan y siña nan con pa para bek riba nan pia”, Prome Minister Evelyn Wever-Croes a expresa.
Minister Knops tawata sumamente impreciona cu e reunion na FHMD y satisfecho cu tur e informacion cu e la ricibi.


text:
Awa a kousa molèster kaba na un dje sitionan ku mester fungi komo “shelter”.
Miéntras ku ainda Kòrsou no a haña e efektonan intenso di awa i bientu ku pasashi di tormenta tropikal Mateo ta trese kuné, ya tin problema na un dje “shelternan”. Ora maestro i alumnonan di skol tekniko St.Jozef a yega skol awe mainta, a konstatá un situashon di awa ku a yena na vários parti di skol. E áwaseru ku a kai den oranan di mardugá a sòru pa molèster na e skol. Ademas e awa tabata manda un holó di berpùt desagradabel. Loke ta hasi e kaso mas serio ta ku skol tekniko St.Jozef ta hustamente un dje e sitionan ku gobièrnu a apuntá komo “shelter” den kaso ku lo mester tin evakuashon debí na pasashi di tormenta tropikal Mateo (Matthew).
Klek riba imágen pa mira fotonan grandi.


text:
..
01
ATIA ta opina cu plan di impuesto 2023 ta solamente tene cuenta selectivamente cu algun preocupacion di gremionan
02
Gabinete Wever-Croes ta pone integridad central
03
Tin rond di 4 mil persona inscribi na HIAS Aruba
04
Session informativo pa studiantenan na Hulanda tabata un exito
05
Grupo di mayor ta contra introduccion di ideologia di genero na scol
Top Stories
Monton di sushi Sabana Liber ta un criadero mahos di sangura tambe
ORANJESTAD (AAN): Danki na e app yama FIXI cu bo por...
ATIA ta opina cu plan di impuesto 2023 ta solamente tene cuenta selectivamente cu algun preocupacion di gremionan
ORANJESTAD (AAN): Aruba Trade & Industry Associati...
Presentacion di resultado di estudio di Transporte Publico
Minister di Salud y Turismo sumamente satisfecho cu firmamento di MOU entre HOH y ImSan
Gabinete Wever-Croes ta pone integridad central
ORANJESTAD (AAN): Gabinete Wever-Croes contrario na e g...
Razzia den marduga na cas na Bushiri pa detene otro sospechoso di mata Juni Carty
Cinco luna pasa el a entrega verwijsbrief y awor ta tende cu kizas te luna di Juli 2023 lo bay atende
Recesion lo afecta cada sector na forma diferente!
Hechonan castigable a socede bao Ministro Sevinger pasobra mecanismonan di control no a existi
Just In
All News
See all posts
Monton di sushi Sabana Liber ta un criadero mahos di sangura tambe
ORANJESTAD (AAN): Danki na e app yama FIXI cu bo por download awor riba bo smartphone, hendenan a raporta un dump ilegal cu a ser crea door di hendenan sin escrupulo den un hanchi bunita na Sabana ...
ATIA ta opina cu plan di impuesto 2023 ta solamente tene cuenta selectivamente cu algun preocupacion di gremionan
ORANJESTAD (AAN): Aruba Trade & Industry Association (ATIA), tuma nota di e relato di Premier Evelyn Wever-Croes, y tin cu informa comunidad cu nos ta lamenta cu ta purba crea apoyo politico, per...
Presentacion di resultado di estudio di Transporte Publico
Minister di Salud y Turismo sumamente satisfecho cu firmamento di MOU entre HOH y ImSan
Gabinete Wever-Croes ta pone integridad central
ORANJESTAD (AAN): Gabinete Wever-Croes contrario na e gobierno anterior, a pone integridad central den e programa. Premier Evelyn Wever-Croes ya den Gabinete Wever-Croes 1, a anuncia un vision ambicio...
Cinco luna pasa el a entrega verwijsbrief y awor ta tende cu kizas te luna di Juli 2023 lo bay atende
Recesion lo afecta cada sector na forma diferente!
See all posts
‘Maneha bao influencia tin su consecuencia’
ORANJESTAD (AAN): Fin di aña 2022 ta yegando y den cuadro di esaki Cuerpo Policial Aruba lo bay tin mas control estricto den trafico. Luna di December ta conoci pa ta un luna druk. Hopi chauffeur m...
Razzia den marduga na cas na Bushiri pa detene otro sospechoso di mata Juni Carty
ORANJESTAD (AAN): Manera ta di spera, oficialnan hudicial di Departamento di Recherche di distrito di Noord (conoci como Departamento DAR-2), a sigui profundiza nan mes riba e crimen hororoso comet...
Pronto lo introduci e ley di iniciativa contra coremento roekeloos
Corte Superior a aproba matrimonio di mesun sexo na Aruba
Comunidad y Polis mester traha hunto pa logra un fin di 2022 mas sigur
Camara di seguridad a capta ladronnan a purbando di drenta Animal Health Veterinary Hospital
Diadomingo marduga tabatin atraco riba Gio Burger na Tanki Flip
See all posts
Hechonan castigable a socede bao Ministro Sevinger pasobra mecanismonan di control no a existi
ORANJESTAD (AAN): Awe Diabierna 9 di December ta ser yama “International Anti-Corruption Day”, esta un “Dia Internacional Contra Corupcion”. Tur hende di bon boluntad mester por conmemora y tambe d...
Ministro Thijsen a atende congreso “Gelijkwaardigheid binnen het Koninkrijk”
ORANJESTAD (AAN): Informacion for di Den Haag ta indica cu Minister Plenipotenciario di Aruba na Hulanda, mr. Ady Thijsen a atende e prome dia di e congreso “Gelijkwaardigheid binnen het Koninkrijk...
Den e plan di impuesto 2023 a tene cuenta cu hopi di e preocupacionnan di gremionan
ORANJESTAD (AAN): E ley cu ta encera e plan di belasting a yega Parlamento y lo wordo trata prome cu fin di aña, pa asina tin un cambio fiscal cu ta drenta na vigor 1 di januari. Aworaki a pidi dep...
Un pais tin hopi beneficio ora cu su nivel di integridad ta halto
ORANJESTAD (AAN): Nacionnan Uni a decreta 9 di december como Dia Internacional contra Corupcion. Den cuadro di esaki na Aruba a decreta e siman di 5 pa 9 di december como: Siman Nacional di Integr...
Minister Endy Croes encanta cu 'Nacht Museum' organisa pa Filomena College MAVO
Mocion pa mantencion structural y compra di un planta nobo pa RWZI ta 'nonsense' pa Dowers
See all posts
Sra Vda. Theresita Lucia Ridderstaat Kelly
“Señor ta mi wardador, mi’n tin falta di nada. Den cunucu di yerba berde e ta ponemi sosega. E ta hibami na awa trankil, Pa mi bolbe haña ...
“Ida-Lee Downey-Every”
“Laga tur loke ta spera mi ta bunita. Laga tur locual cu mi encontra na caminda ta bunita. Laga tur locual cu mi laga atrás keda ...
Onofre “Novio” Tromp
Erna Vilma Dubero
Ephrem Gerrit Croes
Sr. Ignatius A. Fontaine
Glenda Maria Irausquin Solognier
More Stories
Actualmente na Aruba tin 11 persona interna cu of debi na COVID
DVG: 17 caso nobo raporta diabierna ...
Esu Ho ta splica cu donacion pa '5 for Kids' tambe por wordo haci via 'Pay.aw di Setar'
ORANJESTAD (AAN) – Esu Ho, representante di e team di 'Pay.aw Setar NV', a splica tocante e sistema aki, relaciona cu e lanzamento di e campaña di Kiwanis Club of Palm Beach. ...
Crusero Insignia a bay haci un ‘test run’ riba lama pabao di Aruba
ORANJESTAD (AAN): Pa algun aña caba a worde specula, cu despues cu a basha Bushiri Beach Resort abao, lo bin cu algun facilidad di deporte di beach eynan, e.o. pa Beach Tennis, Beach Volleyball, Beach...
Tin un emisora nobo ta cuminza transmiti awe
ORANJESTAD (AAN); Informacion cu DIARIO ta dispone di dje ta indica cu pa algun luna caba tabatin trabaonan grandi andando pa loke ta preparacion di un radio emisora nobo na Aruba. ...
Dokter di cas sospecha di a mishi cu su dos asistentenan
Fiscal ta exigi trabao pa comunidad y castigo condicional - ORANJESTAD (AAN) – E dokter masculino A., diahuebs mainta a presenta den sala di Corte pa e caso penal cu Ministerio Publico a cuminsa cont...
Pa turismo sigui crece mester crea un modelo turistico moderno, autentico y sostenibel
Minister Dangui Oduber ...
Representantenan di DVG a atende reunion di CARPHA na Jamaica den nomber di gobierno
Minister Dangui Oduber ...
Varios hoben lo haya chens di prepara nan mes cu e programa ‘Discover Your Potential’
Entrenado Certifica di Personalidad y Docente Sra. Sharleen Tromp ...
Varios preocupacion treci dilanti durante 'town hall meeting' di KvK tocante reforma fiscal
ORANJESTAD (AAN): Riba 2 di Juni Camara di Comercio (KvK) a tene un 'town hall meeting', ...


text:
Noticia
Establecimento di cafetaria den MFA
Bo ta interesa pa establece un cafetaria sea na MFA Noord, MFA Sta. Cruz of MFA Savaneta? Establecimento di un cafetaria den MFA tin como meta pa crea un luga y un ambiente agradabel caminda clientenan por disfruta di algo di come y bebe mientras ta warda riba servicionan den MFA. E documento “Terms of […]
Bo ta interesa pa establece un cafetaria na MFA Savaneta?
Interesadonan por pasa MFA Savaneta durante ora di trabou y haya oportunidad pa wak e espacio y hasi pregunta. Pa mas informacion yama MFA Savaneta na 281-0010.
Ayudo Aangifte Inkomstenbelasting 2017
Diamars 28 di augustus y diaranson 29 di augustus Departamento di Impuesto lo ta na MFA Savaneta pa yuda yena Aangifte di Inkomstenbelasting 2017. Por fabor tene na cuenta cu MFA Savaneta lo ta e unico localidad pariba di brug.
Pago di Bijstand
Diasabra 11 di augustus 2018, lo tuma luga pago di bijstand na MFA Savaneta for di 8.00 am pa 12.00 pm.
Prome siman di Nochi di Pelicula exitoso
Bureau MFA por mira atras na un prome siman di Nochi di Pelicula exitoso. Durante e siman aki a pasa e pelicula Coco na MFA Noord, MFA Paradera y MFA Savaneta cu salanan yen y cu entretenimento. Esaki ta un evento gratis pa nos muchanan di bario y becindario durante e periodo di vakantie grandi. […]
Drukte: ultimo dia di pago di impuesto di vehiculo di motor
Anuncio: Nos kier a informa cu Departamento di Impuesto na MFA Savaneta ta hopi druk na e momento nan aki en conexion cu ultimo dia di pago di impuesto di vehiculo di motor. Lo tin un cantidad di number disponibel parti mainta y merdia. Nos disculpa pa e inconveniencia.
Bo ta interesa pa establece un cafetaria na MFA Savaneta?
Establecimento di un cafetaria den MFA tin como meta pa crea un luga y un ambiente agradabel caminda clientenan por disfruta di algo di come y bebe mientras ta warda riba servicionan den MFA. E documento “Terms of Reference” (TOR) cu ta contene mas informacion di e rekisitonan pa cu e cafetaria ta disponibel desde […]
Bureau MFA cu anochi informativo “Prevencion di Crimen den Bario”
Bureau MFA conhuntamente cu Cuerpo Policial Aruba ta invita bo pa atende un anochi informativo encuanto “Prevencion di Crimen den Bario”. E anochi informativo aki lo tuma luga na tur tres MFA cuminsando e siman aki dia 6 di juni na MFA Noord, sigi pa MFA Paradera dia 13 di juni y MFA Savaneta dia […]
Bo ta interesa pa establece un cafetaria na MFA Savaneta?
Desde 25 di mei por pasa busca e “Terms of Reference” (TOR) cu mas informacion. Dia 1 di juni lo tuma luga un sesion informativo pa 2or di merdia na MFA Savaneta, sigi pa e destaho publico cu lo tuma dia 8 di juni pa 10or di mainta. Pa mas informacion yama 281-0010.
Uitbetaling di Bijstand na MFA Savaneta, diasabra 9 juni 2018
Diasabra 9 di juni 2018, lo tuma luga pago di bijstand na MFA Savaneta for di 8.00 am pa 12.00 pm.


text:
E unico hotel di Aruba cu a ricibi e honor aki di Travel + Leisure Bucuti & Tara Beach Resort a wordo nombra den e lista prestigioso di 2022 World’s Best Awards di Travel + Leisure y a wordo premia entre e Top 25 Best Resort Hotels den Caribe, Bermuda, y Bahamas. E adults-only boutique hotel ta e unico resort di Aruba cu a wordo premia.
Travel + Leisure ta un di e medionan di comunicacion di biahe mas conoci y confia na mundo, y ta wordo uza como un fuente di inspiracion pa vakantienan yena cu aventura, autenticidad y pasion. Awo den nan di 27 aña, e lista di World’s Best Awards ta refleha locual biaheronan exigente ta pensa ta e mihor experiencianan di biahe mundialmente.
Diseña pa sirbi como un fuente di confiansa pa miyones di biaheronan entusiastico, T+L ta splica, “E mihor resorts den Caribe, Bermuda y Bahamas, segun nos lectornan, ta pone e paisahenan spectacular di cada region na prome lugar.”
Travel + Leisure su Editor in Chief, Jacqui Gifford, a bai riba Instagram Live Juli 13, 2022, pa celebra cada ganador di e 2022 World’s Best Awards, incluyendo Bucuti & Tara, cu un glas di Champagne.
“Mientras biahenan a cuminsa surgi bek y hendenan ta continua di busca idea y inspiracion pa nan vakantienan, mi ta sumamente encanta di por comparti e recurso increibel aki cu ta mustra e lugarnan y hotelnan mas gusta door di nos lectornan,” Jacqui Gifford ta comparti. “Bo ta haya destinacionnan cu ta ofrecebo un experiencia unico y ta transportabo completamente, no ta importa si bo enfoke ta riba reconecta cu naturalesa of conose un otro cultura. Mi kier felicita cada ganador pa nan excelencia den hospitalidad y pa crea experiencianan cu ta atrae tur tipo di biahero.”
E enfoke di “best-of-the-best” ta wordo comparti y haya den e experiencianan di biahe na Bucuti & Tara Beach Resort. Huespednan cu ta keda na e resort situa na Eagle Beach ta descubri dicon e resort cu ta enfoka riba romanticismo, wellness y sostenibilidad a wordo nombra entre e Top 25 Hotels na Mundo y No. 1 Hotel den Caribe y Top 10 na Mundo pa Romanticismo riba TripAdvisor. Tambe e resort ta e prome y unico den Caribe cu ta certifica Carbon Neutral y ta enfatisa e importancia di sostenibilidad y biahenan regenerativo na su huespednan.
1
Pa haya sa mas, bishita: https://www.travelandleisure.com/worlds-best/worlds-best-2022.


text:
Santa Cruz – Diadomingo anochi den careda di 9:30 polis a wordo pidi cu urgencia na un adres na Santa Cruz. Eynan un yiu homber di 40 aña lo a bira di cabes.
Polis na nan yegada ta topa cu un conoci di nan, cu tawata basta bou influencia muy probablemente di droga y loke segun su mama a bisa cu e ta bebe Vodka.
Ela yega cas anochi de remate, haciendo problema y causando hopi dolor na su mama y su tata.
Un caso hopi tristo. Segun su tata ela wordo manda Santo Domingo, pero ate aki atrobe y nos por bisa pio.
Agentenan a pidi pa transportwagen y a hibe warda pa di e manera ey no causa mas problema na su mayornan.


text:
Alcaldesa di Bogota, Claudia Lopez, a informa cu lo cambia e destinacion di dos biyon di peso di prespuesto di e ciudad pa programa di educacion y trabou di emergencia pa hoben y hende muhe na Bogota. Pa rentanan basico pa famia na pobresa extremo, atencion humanitario y inversion na sector cu ta genera trabou.
Lopez tambe a añadi cu lo sigui protocol di biosiguridad, lo reactiva tur sector economico di e ciudad. E alcaldia lo presenta protocol di biosiguridad, ventilacion y ciudadonan pa tur negoshi lo yega na un apertura inmediatio.
E alcaldesa a bisa cu durante aislamento pa covid-19, a reflexiona di e problema cu ta bibiendo den e pais y a ofrece disculpa pa hende hoben y ciudadano y a enfatisa cu e alcaldia a reacciona na e protesta cu ta considera un problema social y economico.
“Tin un problema social pa falta di empleo y oportunidad. Tin un generacion cu rebeldia contra abuso di poder y abuso di forsa. Tin un reclamo profundo pa cambia historia”. Lopez a bisa.
Ante e problematica di denuncia di violacion di derecho humano, Lopez a bisa cu lo entrega denuncia y evidencia di violacion na e oficina di Alto Comisionado di Nacionnan Uni pa derechonan humano. E alcaldesa lo pidi asistencia di ONU pa esclarece hecho y garantisa reparacion y no repiticion.


text:
Algun hende ta pidi Ministerio Publico start investigacion criminal…
ORANJESTAD (AAN): Oficialmente ningun declaracion a ser emiti, pero turistanan mes a cuminza pone riba Internet, nan reclamo di loke ta pasando na e resort di Divi Village ultimo dianan.
Tin indicacion cu un trabao haci weekend pasa door di sea trahador, of un compania di contratista, a pone cu tuberia conteniendo “awa procesa” procedente di Bubali Plas cu normalmente ta ser usa pa muha e yerbanan di e cancha di golf, eroneamente a worde conecta na e red di awa potable di WEB Aruba NV.
Un turista cu a check-in Diasabra atardi, a ripara cu awa di cranchi ta sali berde, y mesora el a notifica Frontdesk di esey. Di con Frontdesk of e Manager di Diasabra anochi no a bati alarma mesora, kizas ta algo cu Recherche tin di bay investiga.
NO A YUDA NI CU DOCTER”
Consecuencia di esaki ta cu desde Diasabra siman pasa, mas di 30 turista a bira malo, y tanto Botica como tambe Servicio di Emergencia na Hospital a haya monton di turista pa duna tratamento, incluyendo Diabierna madruga pa 1:00 am, un baby.
Pues, e ‘vacacion’ di hopi turista a wordo seriamente afecta e siman aki. Nan ta haya marea, sacamento, y diarea y ta bira hopi debil. Varios di nan a keda como 24 ora tur malo riba cama. Un di e turistanan aki tabata asina debil, cu e no por a ni yega na e porta di Servicio di Emergencia na Hospital, ya cu el a cay di cabez net ey dilanti. Esaki a socede ayera, Diabierna madruga banda di 2:00 am.
Y net awor cu Divi Village por a haci nan best pa yuda tur e turistanan aki afecta, net awor nan “servicio na cliente” a faya barbaramente. Un turista Italiano a indica claramente cu desde Diadomingo el a bira malo, y Dialuna su partner tambe. Gerente di Divi Village a priminti cu nan lo manda un docter pa wak nan. Te cu Diabierna, esey no a socede. Manager a djis laga nan na caya. Finalmente nan mes a bay Botica Eagle, unda nan a haya hopi bon yudanza, splicacion ki remedi nan por tuma, y un splicacion con pa tume, y cu e indicacion pa nan bay Docter mesora ora nan regresa nan pais.
Pero nan ta furioso cu Divi Village tin ni e decencia di bisa nan, si acaso e awa ta malo ainda, nada. Un fayo grandi pa e resort aki, y awor mundo henter ta haya sa di dje. Frontdesk a haya sa desde Diasabra anochi, y aun asina riba Dialuna ata otro personal di Frontdesk ta contesta telefon y ta bisa cu e no sa di nada, y ningun otro hende a yama raporta? Un turista a skirbi riba TripAdvisor, cu trahadornan di Frontdesk mes a purba di tira culpa riba “virus” cu lo ta plamando riba Aruba.
IJS COLOR GEEL:
Un turista kende tin mas di 20 aña kedando anualmente na Divi Village, a splica cu esaki ta prome biaha cu nan a confronta e situacion aki. Awor nan ta bebe awa for di botter, pasobra nan lo no confia e awa eynan mas.
Pa colmo, algun turista ta insisti cu cierto trahadornan di Divi Village a bisa nan, cu loke ta pasando ta un “island wide problem”. Esaki a spanta e turistanan mas, siendo cu e declaracion ey no ta cuadra cu berdad.
NAN TUR ODIA FRONTDESK:
For di comentarionan cu por a lesa caba riba Internet, por deduci cu turistanan ta nada contento cu loke a pasa, y ta disgusta cu gerencia ta ni informa nan drechi ki ta pasando. Uno a hasta skirbi riba TripAdvisor, cu e Manager di Frontdesk tabata hopi bruto cu nan, y no kier contesta pregunta tampoco. E ora e turistanan, ta via di otro canalnan nan ta bin haya sa, cu un contratista a haci eror y conecta un tubo cu awa “sushi” na e red di awa potable limpi. Tur ice-maker den pisonan ta produci ijs consistencia di lechi, pero color geel. Turista a laba su pañanan, y awor nan tur a keda hole awa di beerput.
Nan ta mira si cu personal di Maintenance ta pasa y habri cranchi, pa asina laga awa “spula”. Tin di habri valve di tur tubo, pa asina por elimina e awa contamina, y spera cu e por bira full limpi bek.
INVESTIGACION CRIMINAL:
DIARIO a compronde cu riba Diabierna, a hasta sugeri, cu Ministerio Publico di Aruba mester cuminza cu un “investigacion criminal” pa haya sa kico a socede.
No por ta posible cu intencionalmente ta pone decenas di turista bira malo na Divi Village, y ningun hende kier admiti culpabilidad y ta laba man.
E turistanan mes, ta purba di lubida esaki, pero tur e dianan aki nan ta bebiendo awa di botter cu e Resort mes ta suministra, tog nan ta nada contento. Nan ta expresando esaki abiertamente cu tur trahador cu nan topa, incluyendo waiternan di restaurantnan den otro area.
GERENCIA A FAYA DI NOTIFICA:
Divi Village ta hayando palo tras di palo riba TripAdvisor! Turistanan furioso, cu ta hasta recomenda otronan pa NO bin keda nunca na e resort. Nan ta haya cu gerencia a faya, di no a notifica tur huesped na tempo di esaki.
Y e famia y amigonan di e turista masculino cu a bira sumamente debil dilanti porta di Servicio di Emergencia? Nan a mustra claramente di no ta nada happy cu loke ta pasando na Divi Village. Pasobra te cu e momento ey, ningun hende di Divi Village a bisa nan kico exactamente nan a bebe.
Divi Village, principalmente personal di Frontdesk… debe tanto e turistanan aki, como tambe Isla di Aruba un disculpa publico!
Source: Dutch Caribbean News Un siman largo decenas di turista a bira malo na Divi Village y nan ta furioso


text:
patrick werleman
-
Anti-Doping
Montserrat Rejoins Caribbean RADO
The Caribbean Regional Anti-Doping Organization (RADO) is pleased to announce Montserrat as its newest member. Montserrat’s application to rejoin Caribbean…Read More »
-
anti-doping news
Comision Anti-Dopahe cu charla
Comision Anti-Dopahe a tene charla riba e tema anti-doping Comision Anti-Doping di Aruba a continua cu su programa di charla…Read More »
-
anti-doping news
Prevencion di Dopahe
Prevencion di Dopahe den Deporte ta un topico mundial. Na Aruba tambe un comision tin alrededor di dos anja caba…Read More »
-
Anti-Doping
Patrick Werleman Presidente nobo di Caribbean RADO
Miembro di Comite Olimpico Arubano, Patrick Werleman eligi como e Presidente nobo di Caribbean RADO. Un noticia super positivo cu…Read More »
-
Anti-Doping
Aruba a completa tur criteria di WADA
Compliance Department of WADA a indica cu Aruba a completa tur criteria, prioridadnan y accionnan importante di e Corrective Action…Read More »


text:
Awe merdia nos tawatin un reunion informativo cu Minister di Finanzas, Economia y Cultura. Decision di Gobierno di Reinoriba yudanza financiero tawata e topico di agenda. Presidente di Parlamento, sr. Thijsen, por cierto lo yama un reunion publicotambe otro siman riba e topico aki.
AUTONOMIA DI E PAISNAN
Na prome lugar ta importante pa vocifera cu nos no ta di acuerdo cu e ponencia di sr. Knops cu Aruba no por carga nanpropio autonomia. Sr. Knops mester compronde cu e constelacion di estado di e tres paisnan Caribense den Reino ta completamente diferente. Aruba nunca a haya placa di Hulandaof a fia placa di Hulanda. Al contrario Arubianonan a paga pa haya nos autonomia.
Gabinete Nelson Oduber a laga un situacion financiero saludabelatras na 2009 (debt to gdp 49%).Ta na 2014 e maneho financierotawata malo cu a percura pa nos cay bou di supervision financiero na 2015. For di 2018 e maneho financiero di GabineteWever-Croes a percura pa na 2019 caba tawatin un surplus y 2020, si no tawata pa e crisis di COVID pais Aruba lo tawata tin un surplus di 46 miyon florin. Transforma un deficit di 444 miyon florin den un surplus. Pues e ponencia di e secretario di estado Knops cu for di hopi tempo tawata bisto cu Aruba no porcarga su autonomia ta eroneo y falso.
CONDICIONNAN DI FIANZA
For di fin di maart 2020, Gabinete Wever-Croes y Parlamento, aanuncia cu lo mester tuma medidanan pa brinda alivio naesunnan mas perhudica door di e crisis. Den cuadro di esey e rebahonan salarial a wordo anuncia door di Gabinete Wever-Croes y parlamento, prome cu Gobierno di Reino a fiha unposicion riba esaki. Motibo ta cu Gobierno ta serio y ta asuminan responsabilidad, na bienestar general di Aruba.
Aruba ta keda un estado di derecho y conoce su ciclo di presupuesto. Ta durante tratamento di presupuesto 2021, a base di calculacion, desaroyo economico y finanzas publico, lo tumadesicion si mester prolonga e rebaho di salario y kico e sumamester ta. Punto di salida ta keda presupuestonan realistico y desicionnan politico a base di cifranan realistico.
ENTIDAD NOBO PA CONTROLA
Un di e exigencianan di Hulanda ta pa bin cu un departamentonobo cu lo maneha recursonan financiero cu Aruba ta fia sercaHulanda. Pues nos ta paga pa haya e placa necesario y na mesmomento Hulanda ta dicidi riba e fondonan aki. Constitucionalmente esaki no por y nos no lo acepta esakitampoco. Ta hopi importante pa Hulanda no maluza e situacionactual. E situacion di e paisnan ta diferente qua constelacionhuridico pero tambe pa loke ta e situacion financiero.
PA CONCLUI
Hecho ta cu si pais Aruba su situacion financiero tawatasaludabel e impacto di COVID-19 por a wordo mitiga. Pero eseyno ta kita afor cu Gabinete Wever-Croes a maneha Aruba sufinanzas bon for di 2018 y a cumpli cu palabracionnan haci cu Hulanda. Pues no lo acepta cu e situacon actual ta wordo maluzadoor di Hulanda pa touch cu nos autonomia. Ley ta conta pa Hulanda tambe!


text:
Internacional: Dia mundial di adoptcion ta wordo celebra ariba 9 di november. E dia aki ta esun perfecto pa pone enfasis ariba e homenahe na un acto legal y di amor cu ta permiti duna mucha y hobennan huefrano un famia y un hogar.
E dia aki ta dedica na consciente e poblacion mundial di e importancia di e adopcion . Segun cifranan di Nacion Uni di Infancia (UNICEF) tin mas di 150 miyon di mucha na mundo cu mester di un hogar. Entre e cifra menciona e cantidad mas grandi ta adolecentenan cu nunca a haya un hogar y ta keda den centronan di adopcion enfrentando e realidad ni no por a pertenece na un famia.
Pakico ta celebra e dia aki? Esaki ta un tema cu a cuminsa na Los Angeles na USA caminda un grupo di amigonan tabata boga pa pone enfasis ariba adopcion poniendo un dia special pa esaki. Fundador di e plataforma Adopt Togehter, sr Hank Fortener a crea World Adoption Day ariba 9 di november 2014 cu e meta pa celebra e union de famianan nobo, crea mas consciencia tocante e tema di adopcion y recauda fondo pa apoya e famianan durante proceso di adopcion.


text:
Un persona a aserkámi komo Presidente di Fundashon mr. dr. Moises Frumencio da Costa Gomez (Dòktor) pasombra e a lesa ku a bisa ku Dòktor semper a opta pa nos pais bira parti di teritorio di Hulanda. Mi no sa debatí asuntu sin base, pero sí mi ta korehí e ponensia robes aki pasombra ta trata di Dòktor, nos tata di outonomia.
Pa aparentá ku Dòktor lo a opta semper pa e modelo di provinsia (integrashon den Hulanda) a kopia algun frase di un teksto sin menshoná e fuente. Mi por a saka afó ku a sita for di página 13 di e buki Opdat Wij Niet Vergeten; Gedenkboek mr. dr. Moises da Costa Gomez (1993). Riba e página aki Dòktor ta bisa na 1938: “[..] deelnemen aan het staats- en maatschappelijke leven der grotere culturele eenheid. ln de opneming in de Nederlandse Staat, in het zoveel mogelijk opnemen zijner cultuur [..]. De Groot-Nederlandse gedachte moet voor den Curaçoënaar een levend bezit worden, daaruit moet hij de kracht halen, zijn eigen leven met cultuurgoederen van Groot-Nederland te verrijken en tot ontplooiing te brengen”.
Laga nos start ku e konsepto Groot-Nederland ku tabata popular promé ku di dos guera mundial na Hulanda. Tabata un inisiativa pa agrupá tur esnan ku ta papia Hulandes i stimulá kultura Hulandes. E idea tabata pa e parti di Bélgika ku ta papia Hulandes i Sur Afrika bira parti di Groot-Nederland. E asuntu di Groot-Nederland no tin ke ber ku bira provinsia di Hulanda pasombra Bélgika ta un pais independiente for di 1830 i Sur Afrika, for di 1930. Ku Dòktor a menshoná e Groot-Nederland tin ke ber ku e parti kultural, manera e mes ta menshoná kontinuamente riba página 13. E no a papia di provinsia, pero manera por lesa riba e mesun página, e ta lamentá ku tin insufisiente “culturele aansluiting aan het moederland”. Ta obvio ora komprondé e konteksto ku no ta trata di provinsia.
Pa usa esaki komo “prueba” ku Dòktor semper a opta pa provinsia” ta falsifiká historia di nos éroe nashonal. Es mas, den e mesun buki ku ta konsistí di 554 página, Dòktor ta papia den mas o ménos 350 página netamente di outonomia: “Curaçao, rijp voor autonomie”, “Petitie inzake autonomie” i “Curaçao in het Koninkrijk”. Pues no tin nada di integrashon den teritorio Hulandes.
Tin hopi literatura ku ta deskribí Dòktor su ideal pa outonomia. For di “Het Wetgevend Orgaan van Curaçao”, “Curaçao in het Koninkrijk”, “Proeven van een constitutie voor de Nederlandse Antillen” i hinter e proseso di Konferensianan di Mesa Rondó pa yega na outonomia. Ta bale la pena lesa nan. Finalmente lo bo por puntra bo mes kon bin, si Dòktor tabata pro-provinsia, e a lucha for di 1935 te 1954 pa outonomia di kua e tabata e outor intelektual?
Prof. dr. van der Grinten ku a bai skol ku Dòktor i tabata den den e delegashon di Hulanda durante e negosashonnan pa outonomia a bisa di Dòktor: “Zijn leidende gedachte [..] was autonomie van de Nederlandse Antillen als geheel. De banden met het Koninkrijk heeft hij die jaren niet willen verbreken. Een eigen staat [..] was voor hem toekomstmuziek”.
Dòktor na 2013 a keda asigná pa Staten komo Tata di outonomia.
Willemstad, Kòrsou


text:
Oranjestad-Minister Otmar Oduber a anuncia noticia hopi positivo pa turismo di Aruba. Southwest a anuncia cu Aruba ta bay haya un gateway nobo desde 7 di maart 2015. For di fin di siman caba Southwest a anuncia e vuelo adicional cu un capacidad di 143 asiento for Houston pa Aruba, incialmente cu vuelonan riba diasabra.
Minister Oduber a indica cu e vuelonan di Southwest for di Orlando, Atlanta y Baltimore a crea oportunidadnan grandi pa diversificion di nos mercado turístico.Esaki ta forma parti di e strategia cu nos tin pa cuminsa atrae mas y mas e bishitante afluente cu ta esunnan cu ta gasta riba nos isla y cu ta bin for di e parti West di Merca.
Minister Oduber ta sumamente contento cu e confirmacion di Southwest haciendo Aruba un bes mas e promer destinacion den Caribe cu lo ricibi un vuelo for di e destinacion Houston. E vuelo aki lo tuma lugar tur diasabra y lo inicia na maart 2015. Esaki ta sigur un noticia sumamente positivo pa turismo di Aruba.
Esaki ta mustra un biaha mas e confianza cu tin den e industria turistico di nos isla. Pa añanan largo a concentra riba e parti North East y e maneho tabata uno pa diversifica mas y mas y logra trece e bishitante for di e parti West di Merca tambe.
Minister Oduber ta convenci cu e vuelonan di Southwest lo keda aumenta, sigur ora mira kico e ta significa den cantidad di bishitantenan pa Aruba.


text:
Bo tin algun pregunta? Klek riba e siguiente link.Tuma kontakto >
Publiká riba 19 August 2016
Disponibel na hulandes tambe
Willemstad – Dor di e modernisashon di e Servisio di Impuesto por prosesá pagonan via banko mas eksakto. E maneho ta dirigí alabes riba redukshon di uso di sèn kèsh na kaha. Pago via banko, ku uso di e referensia di pago úniko korekto i lesamentu di e bankstatement digital serka Ontvanger, ta simplifiká e trabou i ta minimalisá chèns di hasi eror. Minimalisá uso di sèn kèsh na Ontvanger ta den liña ku desaroyonan mundial i tambe nos isla. Entrante 1 di oktober 2016 lo no akseptá sèn kèsh, cheques i pago ku Kompa Leon mas na lokètnan di Ontvanger. Solamente lo por ‘swipe’ pa hasi pago.
Bon uso di referensha di pago úniko ta importante
E referensia di pago úniko (uniek betaalkenmerk) ta e number úniko ku mester usa separá ora di pago. E intenshon di e referensia di pago úniko aki ta ku por registrá e pago online mesora na e forma korekto. Ta hopi importante pa hasi kada transakshon separá i ku kada un su referensia di pago konserní.
Mester paga kada impuesto online pa kada periodo separá. Asin’aki e kliente di Servisio di impuesto tin e siguransa ku esaki ta korekto i ku por prosesá esaki outomátikamente den e sistema. Pago di por ehèmpel impuesto riba ganashi, impuesto riba benta i impuesto riba entrada , tur huntu den un transakshon bankario, ta sòru pa tardansa i eror na momentu di prosesá esakinan ya ku no por mira tur ora kua suma ta pertenesé na kua impuesto. Importante pa remarka den esaki ta ku transakshonnan hasí via online banking ku Ontvanger lo no tin gastunan adishonal na e siguiente bankonan: MCB, Banco di Caribe, Orco Bank, GiRO bank, en First Caribbean International Bank (CIBC).
Lesamentu outomátiko di pagonan riba statement di banko
Pa atministrá mas mihó posibel e pagonan ku e kliente di Servisio di impuesto a hasi via banko, a introdusí e sistema pa lesa e statement di banko via un sistema outomatisá. Dor di esaki entretantu por prosesá atministrashon korekto mesora di mas ku 65 % di entrada den un biaha. E porsentahe no a alkansá 100% ainda debí ku no ta tur kliente di Servisio di Impuesto ta hasi uso optimal di e referensia di pago úniko ainda. Pues un biaha mas ta urgí un i tur pa usa kada number úniko pa kada tipo di impuesto hasiendo kada pago separá. Por fabor nota ku e number úniko aki ta diferente pa kada transakshon.
No ta paga restitushon kèsh
Komo parti di e desaroyo di ménos sèn kèsh na kaha di Ontvanger entrante 1 di oktober 2016 no ta posibel pa risibí restitushon kèsh mas serka Ontvanger. Pago di restitushon por tuma lugá solamente via kuenta di banko di e kliente di Servisio di impuesto. Lo hasi menshon di e kambio aki den kartanan di Ontvanger den kua ta nota e kliente tokante di su restitushon. Tambe lo tin un lokèt na Ontvanger kaminda lo por registrá kuenta di banko entrante 1 di sèptèmber 2016.
Ta bon tuma nota tambe ku entrante 1 di sèptèmber 2016 Ontvanger lo dedusí tur debe habrí riba impuestonan promé for di un potensial montante di restitushon promé ku pagá e restitushon. Den e mes un karta lo indiká tambe ku lo paga eventual restitushon únikamente via banko. Servisio di impuesto ta keda modernisá.


text:
Mi a haci un punto na inicio di mi campaña politico pa bishita tur proyecto di vivienda di FCCA tur rond di Aruba. Pa mi e ta importante si mi kier drenta arena politico como sirbido di pueblo pa mi ta na altura na unda e faha ta preta mas den nos pueblo. Aki nos pueblo cu menos recurso, cu ta biba di ayudo di gobierno y entrada minimo. Pa mi sorpresa mi no a topa cu e hendenan cu ta contento cu “stof” no ta drenta nan cas mas, ni esnan cu ta feliz cu nan acera tin klinkers corda caminda asfalta. Tampoco esnan cu ya plafond no ta cay riba nan cabes, hopi ni tabatin plafond mes. No, ami a topa e mama soltera cu varios yiu. Un frishidair bashi y awa of coriente corta. Ami a topa un bario na unda e cancha di deporte ta kibra y maneha pa delincuencia. Ami a topa muchanan sin sapato drechi, cu ta wak un veld di futbol di yerba pero tin berguensa di bay hunga. Mi a topa famianan drumi den un camber y mas cu tur cos sin trabou. Pero di tur loke mi a wak, loke mas a movemi ta e grandinan sinta pafo bou di e mata di flamboyan, sin atencion adecuado y sin ningun prevencion pa nan den bario. Transporte pa nan ta casi imposibel y cosnan simple manera un rolstoel nan no tin. Awe un Aruba cu un green corridor miyonario, un hospital nobo, MFA di cashi glass y nos grandinan bou di un mata di flamboyan ta busca un poco consuelo, sombra di solo y un aire fresco pa yena nan soldedad y tristesa.
Yame politica, critica numa, pero ta un decepcion pa mira cu nos grandinan, esnan cu a duna nan bida pa loke nos tin awo, ta wordo pusha bou di un mata di flamboyan. Esaki a motivami mas pa acepta insulto politico, pa para y lucha pa nos grandinan. Den e proximo gobernacion cu POR mi lo bay haci tur na mi alcance pa trece e stimulacion tanto den movecion y reacreacion cu nos grandinan mester den nan bario. Por den su Vision 2017-2021 .
Pa desaroyo di deporte ta necesario pa inverti den facilidadnan y ekiponan deportivo moderno y mantencion continuo. Mirando cu deporte mester ta accesibel pa tur hende, lo percura tambe pa facilidadnan y guia pa gruponan special (60-plussers y personanan cu impedimento fisico y/of mental).
POR ta pone como prioridad nos grandinan. Nan salud, nan bienestar ta esencial y di suma importancia. Lo percura di parti di deporte cu lo bin instructornan specialisa y drecha of traha facilidadan adecuado pa nan den nan bario. E no ta BO bario mas y mester bira NOS bario. Nos grandinan prome. Nos como gobierno mester ta nan mata di flaboyan y despues di 22 POR lo ta!


text:
ORANJESTAD – Despues di reahusta e vision-, meta-, y obhetivonan di Aruba Airport Authority N.V. (AAA) durante aña 2021, a defini sostenibilidad como un di e pilarnan strategico mas importante, AAA a revisa e posibilidad di obtene diferente certificacion pa sostenibilidad. E certificacion ta un herment importante p’asina por verifica si e esfuerso di e compania pa cu sostenibilidad ta duna e resultado den for di un operacion mas sostenibel y cu un impacto den e Sustainable Development Goals y alabes contribui na un miho planeta. Pa 2022, AAA a scoge pa participa den un evaluacion independiente di sostenibilidad pa por obtene e Green Globe Certification.
Siman pasa AAA a ricibi e noticia cu Aeropuerto Internacional Reina Beatrix (Aeropuerto di Aruba) a bira e prome aeropuerto na mundo pa ricibi e Green Globe Certification. Esaki ta un di e programanan di certificacion principal pa operacion sostenibel y maneho di biahe y turismo rond di mundo y AAA ta hopi orguyoso pa e logro aki. AAA a concentra su esfuersonan di sostenibilidad den su operacionnan mediante e implementacion di building management systems, reduci e consumo di energia, pilot waste projects, purchasing policies y Green House Gas (GHG) pa menciona algun. Ademas, Wings of Hope di AAA a enfoca pa ehecuta proyecto comunitario basa riba e Sustainable Development Goals, cu e meta pa crea un impacto positivo den comunidad.
CEO di Green Globe, Birte Pelayo, a menciona cu: “Manera un “hub” ocupa di turismo, Aeropuerto di Aruba a establece un punto di referencia pa e industria di aviacion den Caribe. E operacionnan di aeropuerto por contribui den gran parti pa reduci e emisionnan a traves di innovacion “on-ground” y respalda un miho planificacion di vuelo. Como un infrastructura esencial den transporte, e contribucion economico y social di e aeropuertonan ta importante p’e economianan cu tin sosten di biahe y turismo”.
“Aeropuerto di Aruba tin un liderazgo, no unicamente den Caribe, pero tambe na nivel mundial door di ta e prome aeropuerto pa ta certifica bou di Green Globe International Standard for Travel & Tourism, esun mas halto den nivel di certificacion pa operacion y maneho den e negoshi di biahe y turismo. Aeropuerto di Aruba tin conexion permanente cu e prosperidad di Aruba y su exito sostenibel lo brinda beneficio real pa comunidad”, Birte Pelayo a continua bisando.
“Aeropuerto di Aruba, e prome aeropuerto pa logra e Green Globe Certification, a logra esaki door di crea un impacto local y logrando su metanan na nivel global. Hunto cu e rekisitonan di su operacion ta cumpli cu e criterionan internacional di sostenibilidad, su programa di impacto social Wings of Hope, ta alinia cu e Sustainable Development Global Goals. SDG ta un pilar di e balornan y e mision di Aeropuerto di Aruba.
A traves di Wings of Hope, AAA ta integra educacion sostenibel den comunidad, accion ambiental den operacion di su departamentonan y ta promove e responsabilidad ambiental den su socionan; tur esaki cu e meta pa reduci transmicion y integra resistencia. “Mi ta spera cu e Green Globe Certification pa AAA, ta un influencia p’asina demas aeropuertonan como tambe tur cu ta involucra den biahe por considera con su operacionnan ta contribui na un impacto climatico positivo”, tabata palabra di Denaye Hinds, kende ta auditor oficial pa e proceso di certificacion di Aruba Airport.
Minister di Turismo y Salud Publico sr. Dangui Oduber, a comenta cu “Nos ta sumamente contento cu e anuncio cu airport di Aruba ta e prome aeropuerto na mundo cu a wordo certifica dor di Green Globe Certification, un instituto renombra mundialmente riba certificacion pa operacion y maneho sostenibel den e industria di biahe y turismo. Nos compromiso como isla pa cu sostenibilidad ta firme y esaki ta un logro sublime pa nos tur”.
Angeline Flemming, Director of Health, Safety and Sustainability pa AAA a indica cu: “AAA no por ta mas orguyoso di e logro aki. E esfuersonan di AAA y tur cu ta traha den e industria den e ultimo añanan pa haci cu nos operacionnan ta mas sostenibel a duna su fruto cu e certificacion prestigioso aki”.
Joost Meijs, CEO di AAA, a comenta cu: “Na momento cu AAA a establece su metanan y obhetivo di sostenibilidad, nos a spera di por yega cierto nivel di certificacion den e siguiente dos aña. Nos a pone meta ambicioso y den poco tempo, nos a bira e prome aeropuerto di mundo pa logra e Green Globe Certification, surpasando nos propio expectativa. Esaki ta demostra e compromiso enorme di nos trahado- y socionan pa realisa negoshi cu respet pa nos medio ambiente.”
Tocante AUA Airport
AUA Airport ta un di e aeropuertonan mas ocupa den region Caribe cu mas di 22 diferente aerolinea operando pa Aruba contribuyendo na mas cu 2.5 miyon pasahero pa aña (prome cu COVID) y cu buelonan pa 28 diferente destinacion rond di mundo. AUA Airport ta opera stabiel cu mas di 95% di su bishitantenan cu ta bin pa vakantie di cual 79% ta for di Merca y Canada, 9% for di Latino America, 8% for di Europa y 4% for di Antia Hulandes te cu augustus 2022.
AUA Airport ta reconoce cu esaki ta danki na e economia stabiel, clima politico, hospitalidad, populacion diversifica y siguridad general di nos isla. AUA Airport ta sigui expande y mehora su facilidadnan pa mantene su posicion como un di e aeropuertonan mas innovado den region.
Conoce mas di loke ta pasando na AUA Airport door di bishita www.airportaruba.com y connecta cu AUA airport riba Twitter.com/Aruba_Airport, Facebook.com/ArubaAirport, Instagram.com/arubaairport/ y Linkedin.com/ArubaAirport.


text:
MOKO – Señores amante di biyar spectacular, dia 25 di januari proximo, Dia di Betico, La Roca Rum Shop, e luga caminda ‘abo no ta wak nan, pero nan si ta wak bo’, ta organisa un tremendo torneo di biljart estilo “NOS cu NOS” pa tur e trabuconan cu ta frecuenta e mesa di biljart aya nan na Moko 50!
Si señores, despues di hopi tempo, La Roca ta saca su taconan y tisa atrobe pa e diferente ‘variantenan’ di biljarista cu ta wandro rond eynan haya chens di bataya contra otro den tremendo encuentro! Nos ta papiando aki nan di djakanan di caña diploma! Guynan cu ta wak nan veld constant manera e teribel morochonan Figaroa; e tiro fiho Juni Celsio; e ‘hamaca boy’ Tico A; e ‘Ready Kilowatt’ den biyar Juni Figaroa; e ‘heavy equipment’ Angelo W; tambe nos tin nada menos cu e guy ‘mondkapje’ Maikel‘Opname’ y su partner in crime Gio ‘Corbatico’!!
Pero warda! Tin mas! Informe ta drenta cu los ‘hermanos Karamahos’ tambe lo teypresente! Mas cu claro doño di circo, Roly ‘enamoration’ Ruiz no por falta, ni su sicario di semper Anthony C of e conocido homber cu 52 credit cards, ‘Lucky Viviano’!
Shonnan, bini un bini tur, diamars 25 di januari, Dia di Betico, cuminsando pa 1’or di merdia, e fabuloso torneo “NOS cu NOS” na La Roca! Bar y cushina lo ta bon surti cu ‘snacks di ayera pa cliente so’ y e famoso ‘Tropenbier’! Yegaaaa!!


text:
Camacuri – Diadomingo marduga den careda di 2’or patrol di un compania di seguridad y polis a bay Aruba Bank na Camacuri.
Alarma a bay on, indicando cu tin hende den e luga. E momento eynan e luga a wordo controla y tur cos tawata mustra bon, dus nada abnormal.
Algun minuut despues cu e patruya ta move, e compania encarga cu e seguridad di e luga ta bolbe haya indicaccion cu tin hende paden.
E momento eynan mas patruya y tambe team di aresto a yega e luga y nan a rondona esaki.
Segun e compania di security, via camaranan di seguridad nan no por wak niun hende paden, pero cu e motion detector nan si ta capta cu tin un hende eyden.
Polisnan despues di basta rato controlando e edificio rigurosamente, nan no ta haya niun rasca cu un persona lo por a si kiera trata na forsa algo pa drenta e banco.
Kiko tawata trigger e motion detector paden, ta keda un misterio.


text:
Manera mi a priminti den un articulo anterior, mi ta bai papia over con nos por lanta nos yiunan mas saludabel y asina crea un sociedad cu menos malesa chronico manera cu nos tin awor.
PAKIKO CUMINSA CU NOS MUCHANAN
Muchanan ta manera un spons, nan ta tuma informacion, ideanan y habitonan for di adultonan masha liher mes. Dus ta hopi facil pa hinca den nan e conceptonan di biba saludabel y activo. A keda demonstra cu si bo siña un mucha con pa hiba un bida saludabel, nan lo tene e habitonan aki durante henter nan bida. Cuminsando cerca muchanan tin e beneficio adicional cu nan por juda cambia nos habitonan como adulto tambe, Sr. Bakmeyer ta splica.
UN EHEMPEL FOR DI MI MESUN BIDA
Sr. Bakmeyer ta comparti su mesun experiencia: Tempo un di mi yiunan tabata den derde klas di school basico, e tabata tin un maestra cu tabata pone hopi enfasis riba come y bebe saludabel y hasi actividad fisico. Tur dia e maestra tabata tuma tempo pa siña e muchanan kiko ta cuminda saludabel y kiko no, pakiko nan mester come saludabel y tambe con pa ta mas activo fisicamente. E resultado tabata inmediato. Mi yiu y su compañeronan di klas a bira obsesiona cu e tema di come saludabel. Nan tabata bin cas y bisa nos como mayor cu e cuminda aki y e coi bebe aya cu nos tabata tin den cas, no ta bon pa salud. E muchanan a cuminsa lesa patras di e empakenan di productonan pa wak cuanto gram di sucu e productonan tabata tin y nan mes tabata pidi pa cumpra mas fruta y berdura. Esaki claro a duna nos como mayor un poco dolor di cabes, pasobra ata net nos a cumpra un caha di juice cu e mucha no kier bebe mas awor y porta e la duna nos un poco mas trabao tambe mainta pa traha un wheat wrap cu lechuga y turkey beleg pa su lunch, pero tambe e la duna nos un satisfacion grandi pa wak nos muchanan bezig cu nan salud. Y esei tabata e influencia di 1 juffrouw so!
PENSA CON GRANDI E EFECTO LO TA SI NOS TUR JUDA PA HASI NOS MUCHANAN MAS SALUDABEL
Awor si no ta 1 juffrouw so, pero henter e school ta bezig cu come saludabel y ta ofrece les di salud como parti di e curiculum di school y tambe ta ofrece solamente opcionan saludabel den nan kantine? Awor si nos duna mayornan mas informacion y ayudo concreto, door di duna nan por ehempel un boeki di informacion tocante cuminda, cu informacion di unda pa haña productonan saludabel pero pagabel y con pa traha cumindanan simpel pero cu nutricion pa nan yiunan? Awor si na crechenan nos cuminsa ofrece cumindanan saludabel cu mayornan por cumpra pa nan yiu come na creche como parte di e pakete cu nan ta paga pe? Awor si nos tur limita e tempo cu nos yiunan ta pasa ariba un aparato electronico y zorg pa nan tuma tempo tur dia pa hunga pafor of hasi un deporte? Awor si nos urgi gobierno pa traha fietspaden pa nos yiunan por bai school riba bicicleta tur dia? Awor si nos crea mas facilidadnan den cada bario pa por hasi un actividad fisico cerca di cas mes? Awor si nos bin cu incentivanan pa companianan local y supermercadonan cu ta ofrece productonan saludabel pa nan por ofrece esakinan na un prijs mas abao? Bo ta imagina bo mes con grandi y positivo e efectonan lo ta pa nos yiunan, nos mes y nos comunidad!
CUMINSA CU MI AWOR, HUNTO NOS POR
Esakinan ta solamente un paar di ehempel di cosnan cu nos por hasi. Huntu nos por logra hopi! Ban cuminsa cu mi awor y tuma e reto personal pa bo hasi bo yiu, bo mes y nos comunidad mas saludabel y mas activo. Mi tin hopi mas plan pa nos por logra esaki: na cas, na school, den nos organisacionnan, na trabao. Cu mi experticio y perserverancia y cu bo voto di confianza den ami, Eromil Bakmeyer, nos POR logra cambionan grandi den poco tempo, Sr. Bakmeyer ta termina.


text:
69 komposishon a inskribí pa Festival di Tumba 2017
Festival di Tumba 2017 a haña un kantidat di 69 inskripshon i 25 agrupashon musikal ku a inskribí pa partisipá. Djaweps 26 di yanüari ta dia di entrega di letranan ofisial pa kada komposishon. Den e sekshon di FOTO por mira un reportahe amplio di ambiente dushi ku tabata reina na Curacao Festival Centre durante inskripshon pa Tumba 2017 Lista di presentashon pa kada anochi : DJALUNA 30 di YANÜARI 2017 01. QUEENS Elvis Serapio Pietersz – Jump Jump 02. TROPICAL BOYS Rose Cardose – Tin Motibu 03. SON KRIOYO Harold Janga – Awor Ta Or’e Ban 04. FELITO MARTINEZ & 6to SENTIDO Edward Martinez – Klabá Den Mi Paden 05. LOS NUEVOS MAGICOS Gregory Alexander – Casino Despensa Dunami Un Kos Menki Rojer – E Wega Di Agedres 06. GRUPO RITMIKO CARIBENSES Ritzel Godfried – Mishon Hasi Bon 07. DAIQUIRI BAND Cheryl ‘Liesje’ Martis-Lispier – Tur Señorita Tei Buta Kos Jerson ‘Soni’ Martie – Gancha Bo Ban 08. VEGA Igmar LaReine – Gosa Di Bida Landry ‘Lèlè’ Gonzales – Kòrsou ‘Dushiland’ Jersey ‘El Prinsipe’ Isenia – Den Marcha Sherman ‘Chemsz’ Franciska – Hòfi Karnavalesko 09. DEJAVÚ Amos Balentien – Rementé Man’é Den S.U.B.T. Irvin ‘Luwi’ Jano – Volkan Kòrsou Den Erupshon Guershon ‘Chòni’ Nahr – Watapana Di Ban Dj’aki 10. BULERIA Roderick ‘Rocco’ Franken – Lomba Tommy-Lee Halman – Pa Mi Mesté Givienca ‘GG’ Clotida – Kurason Kayente ___________________________________________________________________________
DJAMARS 31 di YANÜARI 2017 01. ALL STAR BAND Chica Waw – Ven Karnaval 02. DESSERT BAND Curley Molina – Bon Representá Dayron Melfor – Nos Tei Kanta P’é 03. MELODIES Xavern Ellis – Tami Tei Sigui Ke Tumba Michael Marchena – E Fiesta, Den Kaya Kayente 04. MUZIEKSCHOOL MARIA CORNELIA Johnny Cornelia – Chaka Chaka T’ei Subi Kaya 05. DESKARGA KORSOUEÑO SHOU Robert ‘Patriota Mayó’ De Jesus – E Baile Di Washi 06. CLASSIC XD Marilou Djaoen Boeldak – Marka Paso Ashley Rooi – Danki 07. DREAMS Roald Balentien – Kara Kara Ramphis ‘Remy Joss’ Schoobaar – Hilda Su Antèna Albertico ‘Tico’ Libiee – Den S.U.B.T. Sharrel ‘Adjatay’ Denisia – Kos Tei Soso Jill Frans – Te Den Mi Igra Ced Ride – Den Kaya 08. GRUPO KARABELA Xavier ‘Dopie’ Navarro – Ta Mi Mes 09. GIO Loutiza Raven – Lanta Kabes Gilbert ‘Dibo D’ Doran – 1 Jarnice Aitatus – E Zoya Rayen ‘QD’ Navarro – Ko’ Tei Pasa Rasheed ‘ORI’ Frans – Te Pafó __________________________________________________________________________
DJARASON 1 di FEBRÜARI 2017 01. K’RIBE Patrick Raven – Un Tsunami Magiko Cristine Corasol – No Pensa Mas Karisi’é John Francis Jacobs – Drone Karnavalesko Sherendly ‘Neny D’ Domacasse – Tur Dia 02. TIPS SPECIAL Wilfred ‘Mr.Tips’ Clotida – Karnaval Sexy Sexy 03. MAGIC SOUND Xenchell Jacobs – Lag’é Kosnan Bon Brota For Di Bo Roëlla Jacobs-Goilo – Redu Bai Bin Juni Martis – Honor Na Inspirashon Angelo Libinia – E Ko’ T’ei Pasa Eiden Bryan Goilo – Webu Tin Surelma ‘Lady Su’ Minguel – Mei Mei Den E Dushi 04. G-SPOT Ericson ‘Cuco’ Bregita – Den Nan Mi Ke Ta Kenneth Doran – Ban Pa Bai Darwin Gregg – Skor Nos Tei Skor Edward Van Der Biezen – Vitamina Karnaval Tarique Martinus – Ta Ki Mishi Bo Ei Den 05. DOLCE Jacinto Panthophlet – Mi Piano Henry Bernadina – Ta Un Nos Ta Danny Janga – Temblo Zjagazja Lele Germain Cristina – Fe Den Bo Lugá Furgell Wijngaarden – Ban Bari Pa Nos Sigui Gylmar ‘Jimmy The Kid’ Concencion – E Tor A Blo 06. ERA Reinier Lijfrock – Den Mi, Ku Mi Kusinchi Gabrielo ‘Cuco’ Cruz – Nunka Entregá Ishahir Monte – Mi Mashin Tyeisha Bernabela – Pa Mi Tera Mi Ta Bai Rubertico ‘Tico’ Balentien – Kòrsou Zona Nota Positivo[endif]


text:
Palabra ta difísil despues di e asesinatonan ku a tuma lugá ayera na Kòrsou. Mi ta manda kondolensia pa famia i amigunan di e defuntunan. Mi tin hopi doló. Ta normal ku ta puntra unda nos ta bai i ta fásil pa tira falta riba e ‘otro’ sin kuestioná kiko nos a hasi o keda sin hasi ku a hiba nos aki. E kantidat ridíkulamente haltu di asesinato no ta djis un asuntu di violensia di gèng. Sea ku e asesesinatonan di ayera resultá di ta relatá ku gèng òf no, laga nos realisá ku ta un problema ku mester prekupá nos tur komo Yu di Kòrsou. E asesinatonan aki ta kousa un ambiente di miedu ku ta afektá hinter nos komunidat. E ta menasá progreso i tur avanse ku nos a konosé komo pueblo. E ta komprometé e kosnan ku ta hasi Kòrsou un perla den laman i ku ta pone nos bisa ku nos ta oruyoso di ta Yu di Kòrsou. No ta un kuestion di ‘nan ku nan’ pero un asuntu di nos tur. E no ta un problema ku Gobièrnu o un minister di Hustisia so por solushoná. Pa kolmo no ta eksistí un solushon di awe pa mayan.
Ta opvio ku nos mester invertí mas den kuerpo polisial, ekipo, teknologia ‘state-of-the art’ i hende pa ekipá esaki. Mester un protokòl pa pone tur aktor den e kadena hudisial traha i interkambiá inteligensia ku otro. Tin muchu divishon den i entre e diferente aktornan. Posiblemente un ‘team openbare veiligheid’. E kantidat di arma ku ta drenta nos pais mester ta un prioridat. Tampoko por laga e porta ku ta keda drei permitiendo e mesun hendenan drenta prison, sali, bolbe drenta, keda habrí.
Represhon ta importante, pero p’ami e aspekto prinsipal pa restablesé seguridat ta pa duna tur nos yunan speransa i akseso igual na oportunidat pa hiba un bida desente i kontentu. Nos mester krea un komunidat den kua tur hende por sinti ku nan potensial komo individuo i grupo ta alkansabel i ku esaki no ta un soño ku solamente un man yen di hende por realisá.
Nos mester di mas hende ku ta modelo pa nos komunidat. Polítikonan mester realisá ku banda di maneho i ser Parlamentario nan tin un deber ku nos hendenan pa tin un komportashon ku ta inspirá i no un di dekadensia. Religiosonan mester realisá ku si nan mes, hopi biaha ku inpunidat, ta faya ku lei, moral i nan vokashon, nan no por ta un ‘role model’ pa nos komunidat. I meskos ta konta pa nos organisashonnan di deporte, rekreo i soshal kaminda definitamente nos por hasi kosnan mihó. Laga nos ta sinsero i atmití ku nos a krea un isla di ‘nan’ i ‘nos’. Ta p’esei hopi hende den e kasonan di asesinato manera nos a konosé ta papia di ‘nan ku nan’. Mi sa, mi a tende un lider polítiko bisa meskos despues di e dòbel asesinato na Hato. Nos mester traha riba un komunidat di inklushon kaminda nos ta sòru ku no pasombra nos yunan ta bai tal skol, ta biba den tal bario, tin tal tipo di kabei, ta papia tal idioma, tin tal preferensia seksual o ta di tal religion o kredo, nan no ta konta. For di 1954 nos no a hasi sufisiente pa krea un bon sistema di edukashon, programanan soshal, un ekonomia ku ta krese i krea kupo di trabou. Pues laga nos no hunga wega polítiko ku e tragedia aki. I nos komo mayor tin un enorme tarea nos dilanti. Nos ta e piesa sentral. Nos mester ta e ‘role model’ prinsipal pa nos yunan ku nos komportashon i pa krea speransa serka nan. Nos komo mayor mester wak nos mes den spil i koregí nos komportashon. Laga nos hasi’é pa nan. Pa nan futuro. Pa nos pais.


text:
Kralendijk- Djaweps awor lo tin un seshon di informashon organisá pa University of Curaçao (UoC) huntu ku Tourism Corporation Bonaire (TCB) tokante un estudio di Bachelor den Toursim.
Durante un enkuentro na Habitat hotel djaweps awor, entra 10 – 11 or di mainta lo duna informashon tokante e programa ku International Hospitality and Tourism Management (IH&TM) lo ofresé partisipantenan.
Interesadonan por tuma kontakto via di e-mail sef.office@uoc.cw.
Formashon
E inisiativa pa yega na formashon di nos hobennan riba tereno di sektor hotelero i turismo sigur ta di aploudí, mirando e desaroyo ku ta spera den kantidat di kamber di hotèl na Boneiru. Pa hopi tempu por bisa ku oportunidat di formashon den e sektor aki na Boneiru a keda hopi atras.


text:
Tur kos ta indiká ku e aña aki tambe nos ta konosé un kremp den nos poblashon. Por sièrto, esaki a keda redusí ku 12 mil alma, kontando di 2010 te ku ougùstùs 2022. Tambe sifranan di CBS ta mustra ku kada biaha nos problashon ta konsistí di mas hende di edat kompará ku hóben. E motibu prinsipal ta pasombra mas hende ta bandoná Kòrsou ku tin hende ta bin establesé. Tambe, fertilidat (kantidat di yu bibu ku un muhé ta trese na mundu) a kai 2.2 pa 1.7 i lo sigu kai por lo pronto segun Fondo di Poblashon di UN.
No t’asina ku ménos hende tin, lo tin mas kos pa parti. Un poblashon ku ta dekresiendo tin konsekuensia negativo pa desaroyo ekonómiko, ‘cost of doing business’, poder di kompra, konsumo, kompetividat, gastu di kuido, fondonan di penshon, salú mental (soledat), produktividat i ‘brain drain’.
Ounke ku kada un di e konsekuensianan menshoná meresé atenshon, mi ta enfatisá e aspekto ekonómiko. Un di e konsekuensianan inmediato di nos depoblashon ta ku negoshinan no ta haña hende (interesá i motivá) pa traha. Tin negoshi ta obligá di tuma hende no kapasitá, loke por kondusí na un kalidat di servisio/produkto inferior. Otronan, obligatoriamente ta sera porta. E problema aki ta pronunsiá den turismo,nétamente e sektor ku mas lihé a bòns bèk despues di e pandemia. E ta e sektor tambe ku a korto plaso ta bai èkspandé ku invershonnan ku ya a keda komprometé.
Loke ta hasi e situashon mas agudo ta e echo ku durante e diferente ‘job fair’ ku a tene pa haña trahadó, tambe pa refineria, e ‘trend’ ta ku e poko hendenan ku a mustra interes den un trabou no ta hóben, sino hende di edat avansá i penshonado. No tin pues sufisiente hende i sigur no hende hóben pa traha.
Ta manera no ta realisá ku nos situashon aktual ta un bòm ku lo èksplotá si no atendé e problema. Mester kuminsá ku un diskushon pa un maneho demográfiko. Pa korto plaso sinembargo mester di un maneho pa importá trahadónan pa desaroyá nos ekonomia. Keda pèrsistí ku nos ta yen di hende sin trabou ku tin gana di traha no ta trese solushon. Meskos ku e intento frakasá di e proposishon inkonstitushonal di 80/20 presentá dékada anterior.
Kuala Lumpur, Malasia


text:
Detenshon relashoná ku ladronisia di outo
KOMUNIKADO DI PRENSA 013 / 2020
12 yanüari 2020
Detenshon relashoná ku ladronisia di outo
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djadumingu 12 di yanüari 2020, alrededor 01.40’or di mardugá, durante patruya di
Tim di Mantenshon di Órden Públiko den Kaya Dalder nan a duna shofúr di un
vehíkulo ku dos okupante aden òrdu pa para.
E shofúr a neglishá e òrdu di polis i sigui kore. Polis a kuminsá ku un persiguishon i a
los tiru di atvertensia pero e shofúr a sigi kore i bai dal kontra di un muraya i tur dos
okupante a baha i kore bai for di e sitio. Despues di un búskeda kòrtiku polis a
detené un di e okupantenan di e vehíkulo, e hòmber J.G.U., nasé na Kòrsou di 25
aña di edat.
A resultá ku e vehíkulo den kua e sospechosonan tabata kore ta un vehíkulo hòrtá.
A presentá e sospechoso dilanti di un Fiskal Ouksiliar ku a ordená su enkarselamentu
pendiente di mas investigashon.


text:
E kuater maart ta selebrá na eleccion regionaal ta
Di bint'i ocho i nuebe maart, e siudadanonan di Campeón di Italia dediká na urna pa eleccion regional for diRobert Forman tabata e a skohe presidente di e Region di Lombra. E seis i shete di mei diesdos di binti a selebrá eleccion na municipios di. E bint'i sinku februari, mi a voto pa eleccion regional di. Robert Muri, a skohe gusta nobo presidente di e Region di Lombra. L' juni tabatin lugá na eleccion municipios di A skohe alle Robert Salmoiraghi. Estilo Panama a skohe gusta nobo presidente di e Region di Lombra.


text:
asuncion 2022
-
Asunción2022
Britta Schwengle ta elabora riba su participacion
Atleta di Open Water, Britta Schwengle ta elabora riba su participacion caminda ta termina na di 11 lugar den e…Read More »
-
Asunción2022
Kamilah y Abigail Dammers den Top 8
Kamilah y Abigail Dammers den Top 8 riba e prome dia di competencia individual na e Weganan Suramericano Asuncion 2022.…Read More »
-
Asunción2022
Kamilah y Abigail lo inicia awe diamars
Kamilah y Abigail Dammers lo inicia awe diamars na e competencia individual na e Weganan Suramericano Asuncion 2022. Despues di…Read More »
-
Asunción2022
Britta Schwengle cla pa su competencia di Open Water
Algun rato pasa nos atleta di Open Water, Britta Schwengle a hasi su entrenamento den e awa nan di e…Read More »
-
Asunción2022
E duo Dammers na un di 2 lugar overall riba e prome dia
E duo Dammers di Aruba na un di 2 lugar di overall riba e prome dia di competencia den e…Read More »
-
Asunción2022
Malik Hoveling ta duna su conseho
Mi nomber ta Malik Hoveling y mi ta eherce e deporte di windsurfing pa 12 anja y mi meta ta…Read More »


text:
Mayornan di nos atletanan lo competi diadomingo 9 di oktober. Anja pasa Aruba tabata super exitoso den e competencia na Corsow unda nos representantenan a logra bini cas bek cu varios premio den jinete y amazona como tambe den cabay. Ta bon pa menciona cu tur e jinete y amazona a hiba un preparacion debido pa e competencia aki, e animo ta halto mientras e expectativanan pa cu nos atletanan ta sigui crece.
Aruba semper a luci ora a competi internacionalmente den e deporte aki. Nos tin varios titulonan mundial den diferente categoria logra na competencianan renombra. Esaki ta haci cu e admiracion pa nos atletanan ta uno masha grandi y aprecia.
Un danki sigur na Lotto, e Loteria di Aruba pa medio di Comision di Subsidio cu a yuda subsidia e delegacion di OCA pa e competencia di Inter Curacao 2016.10.07
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.


text:
A pidi pa amor y alegria como regalo pa tur mucha
Diadomingo mainta Minister Maduro di Cultura a yama Sinterklaas y su Pietnan bonbini na waf di Harbour Arena. Dilanti un multitud grandi di mucha presente na waf, e mandatario a splica Sinterklaas cu tur mucha a haci bon mucha na Aruba y ta pidi Sinterklaas pa trece e regalo di mas bunita pa tur mucha, cual ta amor y alegria. Sinterklaas a sorprende Minister Maduro cu e bunita buki ‘Academia di Piet’ den cual Sinterklaas ta splica tur e cambionan cu tin cu e celebracion di Sinterklaas y su Pietnan di color. Cada color tin un bunita nificacion y pesey e biaha aki Sinterklaas ta desea pa tur mucha haya sa di nan. Minister Maduro a yama Sinterklaas masha danki pa e bunita buki aki y e bisa Sinterklaas cu elo percura pa nos muchanan haya e buki aki na scol y pa e ta accesibel tambe na forma digital pa tur nos muchanan. Despues di e yamada di bonbini, Sinterklaas y tur su Pietnan a bay den un caravana compaña pa e coro di ‘Muchanan Sabi’ di Edselyne Figaroa, hunto cu Quality brassband y nos Reinanan direccion pa Plaza Padu unda tabata tin un fiesta prepara pa e muchanan disfruta di e yegada di Sinterklaas y su Pietnan na Aruba. E yegada di Sinterklaas a wordo masha bunita ricibi pa un cantidad grandi di muchanan den Harbour Arena, riba e ruta di e parada y tambe riba Plaza Padu. Nos muchanan a goza di e evento organisa cu hopi amor pa nan. Minister Maduro ta gradici Comision Celebracion Dianan Nacional hunto cu Aruba Bank, Setar, APA y tur otro patronisador cu a yuda pa e bunita evento aki por a wordo organisa pa nos muchanan.


text:
Diabierna merdia, Prome Minister di Hulanda Sr. Rutte a duna un rueda di prensa unda elabora riba e situacion di ayudo pa islanan den Caribe. Un rato prome cu Rutte a duna su conferencia di prensa, e gevolgmachtige ministernan di Aruba, Corsou y Sint Maarten a duna un briefing na prensa, unda nan tabata mustra rabia despues di e reunion di conseho di minister di Reino. Riba pregunta di un miembro di prensa, riba e pakico pone condicionnan riba paisnan den Reino, ora cu nan tin mester di ayudo, Rutte a constesta: Pa e mes un motibonan cu nos a impone condicion pa Italia Spaña y Francia.
E periodista a puntra Rutte si e ta haya e situacion comparabel?
Segun Rutte a bisa cu si, e ta haya e situacion masha similar. Ora cu paisnan bisa cu nan tin problema serio pa resolve, y cu nan puntra Hulanda pa ayudo, e ora ey, Rutte a bisa cu e ta kere cu bo mester ta dispuesto pa brinda ayudo dentro di Reino, dentro di Union Europeo, y tambe dentro di e parti di Caribe di Reino y dentro di Union Europeo cu paisnan ta luchando. Pero na mes momento Rutte ta bisa: Haci tur lo posibel pa resolve esaki bo mes e proximo biaha.
Rutte ta haya cu e islanan ta hopi lento den haci nan reforme?
Premier Rutte a contesta cu si, bo por conclui esey. Nan tabata purbando esey di basta tempo caba. Nos ta spera cu nos por aumenta e ritmo un poco.


text:
WILLEMSTAD- 8 di yüni 2016 – Sifranan preliminar kolektá pa Ofisina di Turismo di Kòrsou (CTB) ta indiká ku pa luna di aprel 2016 a registrá un kresementu di 3%. Esaki ta un total di 1.218 turista adishonal. Un total di 37.425 turista di estadia a keda registrá kompará ku 36.207 turista na mesun luna aña pasa. Esaki ta komo resultado di e kresementu di 12% na luna di aprel 2016 for di region di Europa. Un kantidat di 1.895 turista adishonal a keda registrá for di e region aki kompará ku e mesun luna aña pasa.
Merkado di Europa ta representá un kantidat signifikante di 47.8% di tur bishitante na luna di aprel 2016. Aña pasa esaki tabata 44.2%. For di e region aki Kòrsou a risibí 17.904 turista kompará ku 16.009 na aprel 2015. Hulanda, e pais for di kua nos ta risibí mas tantu turista a nota un kresementu di 17% ku un total di 14.130 turista na aprel 2016 kompará ku 12.094 na 2015. Alemania a registrá 37% mas turista na luna di aprel. Un total di 1.991 turista a keda registrá. Aña pasa mesun luna a registrá 1.451 turista aleman.
Region di Sur Amérika a krese ku 7% ku un total di 9.377 turista di estadia kompará ku 8.777 na 2015. E kantidat di turista for di Venezuela a konosé un subida bèk, registrando un kresementu fuerte na luna di aprel 2016. For di Venezuela un kresementu di 24% a keda registrá ku un total di 6.141 turista di estadia kompará ku 4.946 na aña pasa. Un análisis mas profundo ta mustra ku solamente 24% di e turistanan for di Venezuela a keda na un akomodashon registrá miéntras ku aña pasa e kantidat aki tabata 42%. Brazil i Colombia tur dos a konosé bahada di 12%, miéntras ku Sürnam a registrá 28% ménos turista.
Turismo di estadia for di Nort Amérika a registrá un bahada di 12% na aprel ku un total di 6.360 kompará ku 7.205. Estado Unídos a registrá un total di 4.796 turista kual ta 10% ménos turista. Canada a registrá un bahada di 17% ku 1.564 turista di estadia na luna di aprel 2016. E bahadanan aki ta un refleho di e temporada abou di turismo. CTB huntu ku su partnernan prinsipal den industria di turismo ta komprometé pa sigui krese e merkado importante aki pa kual motibu ta vigilando e prestashon di e merkado di Nort Amérika di aserka pa asina por intervení ku e táktikanan di merkadeo apropiá ora ku ta nesesario.
E kantidat di anochi ku e turista a keda riba nos pais a konosé un bahada di 3%. E úniko region ku a registrá kresementu den kantidat di anochi ta Europa. For di e region aki un kresementu di 6% a keda nota. Region di Nort Amérika, Sur Amérika i Karibe a registrá respektivamente 14%, 5% i 24% ménos kantidat di anochi kompará ku na aprel 2015. E sifranan di kantidat di anochi pa luna di aprel ta mustra ku e luna aki tambe nos a konosé mas tantu turista pero esakinan a keda ménos kantidat di anochi. E kantidat averahe di anochi ku e turistanan a keda den luna di aprel ta 7.9 anochi miéntras aña pasa esaki tabata 8.4 anochi.
Sifranan promé 4 lunanan di aña: kantidat di anochi, akomodashon i impakto ekonómiko
E promé kuater lunanan di aña 2016 ta mustrando un kresementu kumulativo di 5%. E kresementu aki por keda atribuí na e region di Europa, Nort Amérika i Karibe. E regionnan aki a krese respektivamente ku 12%, 3% i 5%. Region di Sur Amérika a konosé un bahada registrando 7% ménos turista den e kuater promé lunanan di 2016. E kantidat di anochi ku e turistanan a keda nos pais e promé kuater lunanan di 2016 ta mustra un bahada di 6%. Sifranan preliminar ta mustra un total di 1.299.720 anochi. Aña pasa e kantidat tabata 1.379.649. Europa ta e úniko merkado ku a nota kresementu durante e promé 4 lunanan di aña 2016. Un total di 767.726 anochi a keda registrá kual ta un kresementu di 3%. Nort Amérika, Sur Amérika i Karibe a registrá un bahada di respektivamente 2%, 25% i 13% ménos kantidat di anochi durante e promé 4 lunanan di aña.
For di e karchinan di embarkashon i desembarkashon por konstatá ku 56% (92.971 turista) di e kantidat total di turista di estadia a keda na un akomodashon registrá. E repartishon ta lo siguiente: hotèl di mas ku 150 kamber (27%), hotèl ku ménos ku 150 kamber (12%) i bùngalo (18%). E kantidat di turista ku a keda na otro akomodashon ta 71.986. Esaki ta representá 44% di e kantidat total di turista di estadia.
Hasiendo uso di e modelo ‘Turistika’, CTB huntu ku MEO a kalkulá ku durante e promé kuater lunanan di 2016, sektor di turismo a generá un impakto direkto di 335 mion florin pa nos ekonomia lokal. Turistanan prosedente for di Europa a generá un total di 167 mion florin kual ta 49.9% di e totalidat. Su tras ta sigui esnan for di Nort Amérika ku 83 mion i Sur Amérika ku 66 mion. E entrada generá for di e sobra turistanan a keda kalkulá na 19 mion florin.
Download e sifranan
Download e ‘Tourism Insight active report’